title: Joensuun voimalaitos

text: Joensuun voimalaitos on Fortumin yhteistuotantovoimalaitos Joensuussa. Laitoksen pääpolttoaineet ovat puu ja turve. Lisäksi voimalaitos polttaa biokaasua ja ruokohelpeä. Se käynnisti tuotantonsa vuonna 1986. Voimalaitoksen sähköteho on 50 MW ja kaukolämpöteho 110 MW. Voimalaitoksen piippu on 100 metriä korkea.


title: Joensuun voimalaitos

text: Voimalaitoksen kupeessa on vuonna 2009 käyttöön otettu biolämpölaitos, jonka teho on 30 MW. Fortumin Joensuun sähkön ja lämmön yhteistuotantolaitokseen integroitu bioöljylaitos tuottaa sähkön ja kaukolämmön lisäksi tulevaisuudessa 50 000 tonnia bioöljyä vuosittain. Bioöljyn raaka-aineena käytetään metsähaketta ja muuta puubiomassaa. Bioöljylaitos perustuu nopeapyrolyysitekniikkaan, ja se on maailmassa teollisessa mittakaavassa lajissaan ensimmäinen.


title: Valeliskokalat

text: Valeliskokalat (Pseudotrichonotidae) on auloppikaloihin kuuluva heimo. Heimon lajeja tavataan lämpimistä vesistä Tyynestämerestä ja Intian valtamerestä.


title: Valeliskokalat

text: Valeliskokalojen heimoon kuuluu 1 suku ja 1 tai 2 lajia. Lajit ovat valelliskokala ("Pseudotrichonotus altivelis") ja "P. xanthotaenia". Ruumiinrakenteentaan ne ovat pitkänomaisia ja sylinterimäisiä kaloja. Ne ovat pienikokoisia ja kasvavat korkeintaan noin 9 cm:ä pitkiksi. Tyypillisiä piirteitä ovat pienikokoinen suu, pitkä selkäevä ja rasvaevän puuttuminen. Valeliskokalalajeilla ei ole uimarakkoa.


title: Valeliskokalat

text: Valeliskokalaa tavataan Tyynestämerestä Izun niemimaan läheisyydestä Japanista ja "P. xanthotaenia" elää Intian valtameressä Maskareenien alangolla Saya de Malha Bank-matalikolla. Valeliskokalat elävät lähellä pohjaa usein kaivautuneena hiekkaan.


title: Hajota ja hallitse 1993–2001

text: Hajota ja hallitse 1993–2001 on YUP-yhtyeen lokakuussa 2001 julkaistu kokoelma-albumi. Kokoelmalla olevat kappaleet ovat covereita tai uudelleen sovitettuja ja äänitettyjä versioita YUP:n vanhemmista kappaleista. Lisäksi albumilla on muilla levyillä julkaistuja kappaleita, kuten Nylon Beat-yhtyeen kanssa levytetyt kappaleet: "Rakastuin sinuun liian helposti" ja Tuomarin todistajat-tribuuttialbumilla ollut "Huda huda!". Albumilla on lisäksi piiloraitana cover-versio ABBAn kappaleesta "Eagle".


title: Seinäjoen voimalaitos

text: Seinäjoen voimalaitos on Vaskiluodon Voiman yhteistuotantovoimalaitos Seinäjoella Kyrkösjärven rannalla. Laitoksen pääpolttoaineet ovat paikallinenturve ja puuaines.


title: Vanajan voimalaitos

text: Vanajan voimalaitos on Elenia Lämmön yhteistuotantovoimalaitos Hämeenlinnassa. Vanajan kaupunginosassa sijaitsevan voimalaitoksen polttoaineina ovat biopolttoaineet, maakaasu, turve ja moottoripolttoöljy. Sen sähköntuotannon kapasiteetti on 61 MW ja kaukolämmöntuotannon 105 MW.


title: Anat

text: Anat on länsiseemiläinen jumalatar. Hänet tunnetaan etenkin ugaritilaisista teksteistä vuosilta 1500–1200 eaa. ja muinaisesta Egyptistä, ja hänet mainitaan vielä 400-luvulla eaa. Egyptin Elefantinen juutalaisyhteisössä kirjoitetuissa teksteissä ja epäsuorasti myös Vanhassa testamentissa. Anat kuvattiin yleensä nuoreksi ja väkivaltaiseksi soturijumalattareksi.


title: Anat

text: Anat on samankaltainen kuin sumerilainen Inanna ja mesopotamialainen Ištar, ja häntä on verrattu lisäksi kreikkalaisiin sekä intialaisiin jumalattariin kuten Durgaan ja Kaliin. On myös mahdollista että Anat on sama jumala kuin Astarte. Anatista on säilynyt hyvin vähän esineistöä, ja sekin on samankaltaista esimerkiksi Astartea kuvaavien esineiden kanssa.


title: Anat

text: Anatia palvottiin sodan jumalattarena Lähi-idässä ja 1400-luvulta eaa. alkaen myös Egyptissä, missä hänet yhdistettiin hevosiin ja sotavaunuihin ja missä hän toimi faraon suojelijana varusteinaan miekka ja kilpi. Ugaritissa Anatin tehtävät olivat maskuliinisia, kuten sodankäynti, metsästys ja politiikka. Hän oli myös eläinten suojelija, "eläinten valtiatar". Anat on väkivaltainen ja uhitteleva, ja hänen kerrotaan tappaneen ainakin sankari Aqhatin ja kuolemanjumala Motin. Toisaalta hän suri kuollutta Baal-jumalaa ja näki vaivaa haudatakseen tämän. Anat kuvataan Ugaritin ja Egyptin teksteissä myös Taivaan valtiattarena.


title: Anat

text: Anat kuvattiin ainakin pääjumala Ēlin tyttäreksi, Baalin sisareksi ja Dagonin tyttäreksi. Jotkut tutkijat tulkitsevat Anatin olevan Baalin puoliso, sillä Anatin ja Baalin suhde on hyvin läheinen ja erityinen. Anatin ei kuitenkaan koskaan mainittu olevan seksuaalisessa kanssakäymisessä. Elefantinessa Anatia, tai kahta erillistä jumalatarta, palvottiin nimillä Anat-Jahu ("Jahven Anat") ja Anat-Betel ("Betelin Anat"), mikä saattaa viitata siihen, että hänet nähtiin Jahven ja Betelin puolisona.


title: Anat

text: Vanhassa testamentissa Anat esiintyy ainoastaan muutamassa paikannimessä ja henkilönnimessä.


title: Lowell Bailey

text: Lowell Bailey (s. 15. heinäkuuta 1981) on yhdysvaltalainen ampumahiihtäjä ja lajinsa maailmanmestari. Hän kilpaili maailmancupissa vuosina 2002–2018. Bailey voitti normaalimatkan maailmanmestaruuden Hochfilzenin MM-kilpailuissa 2017.


title: Lowell Bailey

text: Bailey on osallistunut Torinon 2006, Vancouverin 2010, Sotšin 2014 ja Pyeongchangin 2018 talviolympialaisiin sekä yksitoista kertaa ampumahiihdon maailmanmestaruuskilpailuihin. Sotšin olympialaisissa hän oli normaalimatkalla kahdeksas ja Pyeongchangissa miesten viestissä kuudes. MM-kilpailuissa hän sijoittui kuudenneksi viestissä Hanty-Mansijskissa 2011, 13:nneksi takaa-ajokilpailussa ja yhteislähdössä Nové Městossa 2013 sekä yhteislähdössä Kontiolahdella 2015. Oslossa 2016 hän sijoittui yhteislähtökilpailussa kymmenenneksi ja normaalimatkalla 15:nneksi. Hochfilzenin MM-kilpailuissa 2017 hän voitti nolla-ammunnalla normaalimatkan maailmanmestaruuden 3,3 sekunnin erolla Ondřej Moraveciin. Lisäksi hän oli pikakilpailussa neljäs sekä takaa-ajossa ja yhteislähdössä kuudes.


title: Lowell Bailey

text: Bailey saavutti Euroopan-mestaruuskilpailuissa pronssia pariviestissä 2018.


title: Lowell Bailey

text: Bailey on sijoittunut ampumahiidon maailmancupin yhteistuloksissa parhaimmillaan kahdeksanneksi kaudella 2016–2017. Normaalimatkan cupissa hän oli samalla kaudella kolmas. Hän saavutti ensimmäisen palkintosijansa ampumahiihdon maailmancupissa oltuaan kolmas Kontiolahden pikakilpailussa kaudella 2013–2014. Tätä ennen hänen paras sijoituksensa maailmancupin osakilpailuissa oli viides sija, jonka hän saavutti kaudella 2011–2012 kahdesti. Hochfilzenin maailmanmestaruus oli samalla hänen ensimmäinen maailmancupvoittonsa. Myöhemmin samalla kaudella hän oli toinen Pyeongchangin pikakilpailussa.


title: Lowell Bailey

text: Bailey lopetti uransa ampumahiihtäjänä keväällä 2018.


title: Vihdin Salisudet

text: Vihdin Salisudet on vihtiläinen salibandyn erikoisseura, rekisteröitynyt yhdistys ja Suomen Salibandyliiton jäsenyhdistys. Seuran toiminta alkoi vuonna 1992 ja varsinainen perustava kokous pidettiin vuonna 1994.


title: Vihdin Salisudet

text: Perustamisen aikaan seurassa oli yksi joukkue ja noin 25 jäsentä. Kahdenkymmenen vuoden taipaleen aikana Salisudet on kasvanut 14 joukkueen, lasten sählykerhojen ja kaikkiaan lähes 300 jäsenen seuraksi.


title: Vihdin Salisudet

text: Paikallisesti Salisudet on merkittävä ja aktiivinen toimija vihtiläisessä urheilu- ja liikuntakentässä.


title: Vihdin Salisudet

text: Valtakunnallisessa mittakaavassa Salisudet on lisenssipelaajien määrällä mitattuna Salibandyliiton 50. suurimman jäsenseuran joukossa , kaikkiaan lähes 900 jäsenseurasta.


title: Vihdin Salisudet

text: Kaudella 2013–2014 miesten edustusjoukkue pelaa Salibandyliiton III-divisioonan Etelä-Suomen alueen 1. lohkossa. Kausi alkaa 29.9.2013 ja päättyy runkosarjan osalta 22.3.2014. Mahdolliset II-divisioonan nousukarsintapelit pelataan runkosarjan jälkeen siten, että kausi päättyy viimeistään 5.4.2014.


title: Vihdin Salisudet

text: Uutta tälle kaudelle on Etelä-Suomen alueella miesten III-divisioonassa kokeiltava tehokas peliaika (3x15 minuuttia), jonka myötä turnauksia on aiempaa enemmän. Uudistuksella tavoitellaan aiempaa enemmän ja siten toimivammin porrastettuja tasoeroja eri divisioonien välille.


title: Vihdin Salisudet

text: Naisten edustusjoukkue pelaa niin ikään III-divisioonassa, Etelä-Suomen alueen 1. lohkossa. Naisten joukkueen kausi alkaa 6.10.2013 ja päättyy 12.4.2014.


title: Vihdin Salisudet

text: Muita seuran joukkueita pelaa niin aikuisten kuin juniorienkin sarjoissa.


title: Vihdin Salisudet

text: Aikuiset


title: Vihdin Salisudet

text: JunioritSeuran järjestämät salibandykerhot tarjoavat mahdollisuuden harjoitella leikkimielisesti salibandyn perustaitoja ja tietenkin pelata. Salibandyn lisäksi kerhoissa opitaan ja harjoitetaan yleisiä aktiivisesti liikkuvan ihmisen ja ryhmässä toimimisen taitoja. Kerhoista nuori pelaaja voi iän ja taitojen karttuessa jatkaa edelleen Salibandyliiton toimintaan osallistuviin joukkueisiin. Kerhojen vetäjinä toimivat osaavat aikuiset ja ne ovat avoinna peruskoulujen lukukausien mukaisesti..


title: M/S Sinu-I-Wasa Tolu

text: M/S Sinu-I-Wasa Tolu () on vuonna 1964 Ruotsissa nimellä "Dana Scarlett" valmistunut autolautta. Se rakennettiin Ab Öresundsvarvetin telakalla Landskronassa. Alus aloitti liikennöinnin Skandinavisk Linjetrafikin omistuksessa helmikuussa 1964 Ruotsin Landskronan ja Tanskan Kööpenhaminan välillä. Alus liikennöi ajoittain myös välillä Helsingborg – Helsingør. Alus on ollut myös Ruotsin merivoimien käytössä reservialuksena miinanlaskijana nimellä Marö-83. Vuosien 1975–1984 välillä alus liikennöi säännöllisesti Helsingborgin ja Helsingørin välillä. Siirryttyään L-T linjenin omistukseen se siirtyi takaisin Landskronan reitille ja edelleen Scarlett Linen omistukseen. Scarlett Line -varustamon mentyä 1993 konkurssiin, alus myytiin Argentiinaan 1994. Vuonna 1996 alus ostettiin Fidži-saarille. Vuonna 2007 se alkoi palaa Levukan satamassa. Sen jälkeen se on muutettu rahtia kuljettavaksi ro-ro -alukseksi.


title: Elokuvavuosi 2015

text: Elokuvavuosi 2015 käsittelee vuoden 2015 aikana ensi-iltansa saaneita elokuvia ja elokuvamaailman merkittäviä tapahtumia.


title: Nanook, pakkasen poika

text: Nanook, pakkasen poika () on Robert J. Flahertyn ohjaama yhdysvaltalainen dokumenttielokuva vuodelta 1922. Elokuva kuvaa jo katoamassa ollutta eskimojen perinteistä elämäntapaa. Sitä pidetään kaikkien aikojen ensimmäisenä dokumenttielokuvana ja tyylisuunnan klassikkona.


title: Nanook, pakkasen poika

text: Nanook, pakkasen poika oli ensimmäinen dokumenttielokuva, joka luopui valloituselokuvan sankariperinteestä. Siinä tekijä ei ollut sankari vaan kamera käännettiin kohti kuvattavia. Toisaalta tekijän rooli nimenomaan elokuvantekijänä kasvoi.


title: Nanook, pakkasen poika

text: Flaherty oli kuvannut materiaalia eskimoista jo aiemmin, mutta filmi tuhoutui. Hän palasi eskimoiden pariin ja kuvasi uutta materiaalia. Elokuva filmattiin yhdellä kameralla hyvin vaikeissa olosuhteissa, ja jotkin kohtauksista ovat lavastettuja vaikkakin todenmukaisia.


title: Nanook, pakkasen poika

text: Elokuva esittelee eskimoperheen elämäntavan eri puolia, kuten hylkeenmetsästystä ja iglunrakennusta. Elokuvan päähenkilö on ”Nanook” (oikealta nimeltään Allakariallak).


title: Nanook, pakkasen poika

text: Elokuvaa ei voi pitää perinteisessä mielessä kokonaan dokumenttielokuvana. Nanookin kahta vaimoa ja lapsia esittävät henkilöt ovat rooleihin valittuja eivätkä todellisuudessa olleet hänen perhettään. Kuvausten aikaan eskimot olivat jo siirtyneet metsästämään etupäässä kivääreillä, mutta käyttivät Flahertyn vaatimuksesta elokuvassa perinteisiä harppuunoitaan. Pääosaa esittänyt Allakariallak kuoli kaksi vuotta elokuvan valmistumisen jälkeen. Flaherty väitti hänen kuolleen nälkään, mutta todellisuudessa hän kuoli todennäköisimmin tuberkuloosiiin.


title: Nanook, pakkasen poika

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Nanook" oli mukana heistä kolmentoista listalla.


title: Mihail Šatrov

text: Mihail Filippovitš Šatrov (, oikea sukunimi "Maršak", Марша́к; 3. huhtikuuta 1932 Moskova – 23. toukokuuta 2010 Moskova) oli venäläinen ja neuvostoliittolainen näytelmäkirjailija ja elokuvakäsikirjoittaja.


title: Mihail Šatrov

text: Mihail Šatrov syntyi insinöörin perheeseen. Hänen isänsä, puoluejohtaja Aleksei Rykovin lanko, menehtyi 1930-luvun lopulla Stalinin vainoissa ja äiti vangittiin vuonna 1949. Šatrov valmistui Moskovan vuori-instituutista vuonna 1956 ja liittyi NKP:hen vuonna 1961.


title: Mihail Šatrov

text: Šatrov tunnetaan parhaiten vallankumoushistoriallisista ja Lenin-aiheisista näytelmistään kuten "Šestoje ijulja" (”Heinäkuun kuudes”, 1964), "Sinije koni na krasnoi trave" (”Sinisiä hevosia punaisella nurmella”, 1979), "Tak pobedim!" (”Näin me voitamme”, 1982, Neuvostoliiton valtionpalkinto 1983) ja "Dalše… dalše… dalše! "(”Eteenpäin, eteenpäin, eteenpäin”, 1988). Hän on laatinut käskirjoituksen suomalais-neuvostoliittolaiseen elokuvaan "Luottamus" (1976). Neuvostoliiton hajoamisen jälkeen Šatrov keskittyi Moskovaan vuonna 2003 avatun kulttuurikeskus Krasnyje Holmyn rakentamiseen.


title: Onneli ja Anneli

text: Onneli ja Anneli on 17. tammikuuta 2014 ensi-iltansa saanut Saara Cantellin ohjaama elokuva, joka perustuu Marjatta Kurenniemen kirjaan "Onnelin ja Annelin talo" (1966). Elokuva kuvattiin Loviisassa kesällä 2013.


title: Onneli ja Anneli

text: Ekaluokkalaiset Onneli (Aava Merikanto) ja Anneli (Lilja Lehto) löytävät kadulta kirjekuoren, joka on täynnä rahaa. Rahoilla he ostavat salaperäiseltä rouva Ruusupuulta (Eija Ahvo) talon, joka on kuin kahdelle pikkutytölle tehty. Talossaan he viettävät yhdessä unelmiensa kesää, ja tutustuvat samalla uusiin ystäviin, kuten uusiin naapureihinsa Tingelstiinaan (Elina Knihtilä) ja Tangelstiinaan (Kiti Kokkonen).


title: Onneli ja Anneli

text: Lähde


title: Onneli ja Anneli

text: Marraskuussa 2014 lasten raati palkitsi "Onnelin ja Annelin" parhaana pitkänä elokuvana Chicagon kansainvälisillä lastenelokuvafestivaaleilla. Pukusuunnittelija Auli Turtiainen sai elokuvasta parhaan pukusuunnittelun Jussin vuonna 2014.


title: Vladimir Tendrjakov

text: Vladimir Fjodorovitš Tendrjakov (, 5. joulukuuta 1923 nykyisen Vologdan alueen Verhovažjen piirin Makarovskajan kylä – 3. elokuuta 1984 Moskova) oli venäläinen neuvostokirjailija.


title: Vladimir Tendrjakov

text: Vladimir Tendrjakov syntyi virkailijaperheeseen. Hän haavoittui toisessa maailmansodassa, työskenteli opettajana ja Komsomolin piirisihteerinä. Vuonna 1945 Tendrjakov muutti Moskovaan, jossa hän opiskeli Neuvostoliiton elokuvakoulussa ja myöhemmin Gorkille nimetyssä kirjailijainstituutissa, josta hän valmistui vuonna 1951. Kirjailija liittyi NKP:hen vuonna 1948.


title: Vladimir Tendrjakov

text: Tendrjakov oli Stalinin kuolemaa seuranneen suojasään näkyvimpiä kirjailijoita. Hänen kertomuksensa, pienoisromaaninsa ja romaaninsa kuvaavat etupäässä maaseudun ongelmia sekä yksilön moraalisia valintoja. Niistä tunnetuimpia ovat "Vävy" ("Ne ko dvoru", 1954), "Kelirikko" ("Uhaby", 1956), "Podjonka – vek korotki" (”Surviaisella on lyhyt elämä”, 1965), "Tri meška sornoi pšenitsy" (”Kolme säkillistä juolavehnää”, 1973) ja "Rasplata" (”Tilinteko”, 1979). Kirjailijan neuvostoyhteiskunnan traagisia vaiheita kuvaavat kertomukset sekä antiutopia "Tietokone-evankeliumi" ("Pokušenije na miraži") ilmestyivät vasta perestroikan aikana.


title: Dmitri Gusarov

text: Dmitri Jakovlevitš Gusarov (, 4. lokakuuta 1924 nykyisen Pihkovan alueen Velikije Lukin piirin Tulubjevon kylä – 6. elokuuta 1995 Petroskoi) oli venäläinen neuvostokirjailija.


title: Dmitri Gusarov

text: Dmitri Gusarov syntyi kyläsepän perheeseen. Toisen maailmansodan aikana hän osallistui partisaanitoimintaan Neuvosto-Karjalassa. Gusarov valmistui Leningradin yliopiston filologisesta tiedekunnasta vuonna 1951 ja työskenteli sen jälkeen Petroskoissa "Na rubeže" (myöhemmin "Sever") -kirjallisuuslehden toimittajana. Vuosina 1954–1990 hän oli lehden päätoimittaja.


title: Dmitri Gusarov

text: Gusarovin varhaisia teoksia olivat partisaaneista kertova pienoisromaani "Pletšom k pletšu" (”Rinta rinnan”, 1949) ja kaksiosainen romaani "Bojevoi prizyv" (”Taistelukutsu”, 1953–1957). Vuonna 1963 hän julkaisi moraalikysymyksiä pohtivan romaanin "Tsena tšeloveku" (”Ihmisen hinta”) ja vuonna 1968 vallankumoussankari Pjotr Anohinista kertovan kirjan "Tri povesti iz žizni Petra Anohina" (”Kolme kertomusta Pjotr Anohinin elämästä”). Kirjailijan pääteos on Ivan Grigorjevin partisaaniryhmästä kertova dokumenttiromaani "Korpi ei tunne armoa" ("Za tšertoi miloserdija", 1977), josta hän sai Karjalan ASNT:n valtionpalkinnon. Vuonna 1988 ilmestyi kertomuskokoelma "Partisaanimusiikkia" ("Partizanskaja muzyka", 1988).


title: Dmitri Gusarov

text: Kirjailija on palkittu muun muassa Leninin kunniamerkillä. Vuonna 1965 hän sai Karjalan ASNT:n ja vuonna 1980 Venäjän SFNT:n ansioituneen kulttuurityöntekijän arvonimet. Vuonna 1994 hänet nimettiin Karjalan tasavallan kansankirjailijaksi.


title: Eino Prykä

text: Eino Prykä (1919–1953) oli yksi vankikapinan johtajista Neuvostoliitossa Vorkutan työleirillä vuonna 1953.


title: Eino Prykä

text: Prykä syntyi Isossakyrössä 1919. Hän oli vanhempineen kahdesti siirtolaisena Yhdysvalloissa, ennen kuin perhe muutti 1930-luvun alussa rakentamaan Neuvosto-Karjalaa. Prykä valmistui Petroskoissa näyttelijäksi. Suomalaisväestöön kohdistuneissa Stalinin vainoissa Prykä vangittiin 1930-luvun loppupuolella. Vapauduttuaan hän toimi talvisodan aikana Kuusisen kansanarmeijan rintamateatterissa. Ennen jatkosotaa Prykä lähetettiin vakoilutehtäviin (desantiksi) Suomeen, jossa joutui vangiksi. Suomen kansalaisuudesta huolimatta hänet palautettiin Neuvostoliittoon syksyllä 1944.


title: Eino Prykä

text: Neuvostoliiton puolella Prykä joutui työleirille. Lyhyen vapausajan jälkeen vuonna 1951 hänet vangittiin uudelleen ja tuomittiin vihollisen auttamisesta 25 vuodeksi pakkotyöhön ja viideksi vuodeksi karkotukseen. Sysyllä 1951 hän saapui Vorkutan pakkotyöleirille, jossa vangit louhivat hiiltä ankarissa oloissa. Vankeja oli lähes 100 000, joista monet olivat Ukrainan, Liettuan, Latvian ja Viron "nationalisteja".


title: Eino Prykä

text: Heinä-elokuussa 1953 leirillä syntyi vankien lakko. Sen aloittivat Kazakstanista siirretyt vangit. Vankilan johto yritti aluksi ratkaista tilanteen neuvottelemalla ja lupaamalla pieniä parannuksia vankien oloihin. Vangit vaativat tuomioidensa uudelleenkäsittelyä ja vankeustuomioiden kumoamista. Tätä eivät paikalliset virkamiehet voineet luvata. Useimmilla leiriosastoilla työt saatiin käyntiin lupailemalla, uhkailemalla ja väkivallalla.


title: Eino Prykä

text: Leiri numero 10 eli 29. kaivoksen leiri ei antanut periksi, vaikka Moskovasta kävi korkea-arvoinen valtuuskunta asiaa sovittelemassa. lakkojohtajana oli puolalainen Edward Buc. Prykä oli luultavasti leirin ainoa suomalainen. Paikalliset vartijat korvattiin ulkopuolelta tulleilla, ja lakkolaiset piiritettiin 1. elokuuta 1953. Leirin johtaja Andrei Derevjanko vaati lakkolaisia antautumaan ja uhkasi voimakeinoilla. Vangit eivät suostuneet. Piirittäjät aloittivat ampuimisen, jossa parissa minuutissa kuoli kymmeniä vankeja ja toistasataa haavoittui. Virallinen raportti ilmoitti 53 kuolleen, mutta uusi tutkimus arvioi kuolleiden määräksi 64, joista ainakin kuusi oli ulkomaalaisia, joukossa myös Eino Prykä. (Baltteja ja ukrainalaisia ei laskettu ulkomaalaisiksi.)


title: Eino Prykä

text: Pyrkä haavoittui tulituksessa kuolettavasti. Hän menehtyi haavoihinsa leirisairaalassa kaksi kuukautta myöhemmin ja hänet on haudattu alueelle nimettömään hautaan.


title: Georgi Markov (kirjailija)

text: Georgi Mokejevitš Markov (, 19. huhtikuuta 1911 Tomskin läänin Novo-Kuskovon kylä – 26. syyskuuta 1991 Moskova) oli venäläinen neuvostokirjailija ja yhteiskunnallinen vaikuttaja.


title: Georgi Markov (kirjailija)

text: Georgi Markov syntyi talonpoikaisperheeseen. Hän työskenteli vuodesta 1924 lähtien Komsomolissa, opiskeli Tomskin yliopistossa ja muutti 1930-luvun puolivälissä Irkutskiin, jossa hänestä tuli kirjailija. Markov oli sotakirjeenvaihtajana toisessa maailmansodassa ja liittyi kommunistipuolueeseen vuonna 1946. Hän toimi Neuvostoliiton kirjailijaliiton hallituksen ja sihteeristön jäsenenä, ensimmäisenä sihteerinä vuodesta 1971 ja kirjailijaliiton hallituksen puheenjohtajana vuosina 1977–1989. Markov kuului NKP:n keskustarkastuskomissioon vuosina 1966–1971, puolueen keskuskomiteaan vuosina 1971–1990 ja Neuvostoliiton korkeimpaan neuvostoon vuosina 1966–1989. Vuonna 1979 hänet nimitettiin kirjallisuuden, taiteen ja arkkitehtuurin Lenin-palkintojen myöntämisestä päättäneen komitean puheenjohtajaksi.


title: Georgi Markov (kirjailija)

text: Markovin Siperiaan sijoittuva historiallinen romaani "Strogovy" (”Strogovit”, 1939–1946) sai Stalin-palkinnon vuonna 1952. Siperiasta kertovat myös hänen sosialistista realismia edustavat eeppiset romaaninsa "Sol zemli" (”Maan suola”, 1954–1960), "Sibir" (”Siperia”, 1969–1973, Leninin palkinto 1976) ja "Grjaduštšemu veku" (”Tulevalle vuosisadalle”, 1981–1986). Kirjailija sai kahdesti sosialistisen työn sankarin arvonimen (1974, 1984).


title: Slow Down

text: Slow Down on yhdysvaltalaisen poplaulajan Selena Gomezin kappale hänen soolouransa ensimmäiseltä, vuonna 2013 julkaistulta albumilta "Stars Dance". Se julkaistiin albumin toisena singlenä. Gomez lisäsi kappaleen YouTube-videopalveluun kesäkuussa 2013. Single sijoittui parhaimmillaan sijalle 27 Yhdysvaltain Billboard Hot 100 -listalla.


title: Slow Down

text: Kappaleeseen tehty musiikkivideo on kuvattu Pariisissa, Ranskassa.


title: Eero Savilahti

text: Eero Savilahti (s. 10. elokuuta 1992 Tampere) on suomalainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan keskushyökkääjä, mutta osaa pelata myös laidassa.


title: Eero Savilahti

text: Savilahti aloitti jääkiekkoilun 4-vuotiaana Tapparassa, mutta hän siirtyi 7-vuotiaana Tampereen Ilvekseen. Savilahti voitti seurassa B2-nuorten SM-hopeaa vuonna 2008 ja Suomenmestaruuden vuonna 2009. Kaudella 2009–2010 hän kuului Ilveksen B-nuorten kapteenistoon. Kausina 2011–2012 ja 2012–2013 Savilahti toimi joukkueen A-nuorten kapteenina. Hän voitti jälkimmäisellä kaudellaan Ilveksen sisäisen tehotilaston lukemalla +19. Ennen kapteeniuttaan Savilahti voitti kauden 2010–2011 päätteeksi A-nuorten Suomenmestaruuden.


title: Eero Savilahti

text: Toukokuussa 2013 Savilahti teki vuoden mittaisen SM-liigasopimuksen Ilveksen kanssa. Hän pelasi syyskautensa 2013–2014 suurimmaksi osaksi lainalla Mestis-joukkue Lempäälän Kisassa. Savilahti teki SM-liigadebyyttinsä 10. joulukuuta 2013 Pelicansia vastaan. Hänen liigauransa avausmaali syntyi 3. tammikuuta 2014 Kalevan Palloa vastaan. Savilahti vakiinnutti paikkansa Ilveksen liigajoukkueessa jo ensimmäisten SM-liigaotteluidensa jälkeen. Kaikkiaan hänen tulokaskautensa 2013–2014 SM-liigassa toi 22 runkosarjaottelussa tehot 3+3=6.


title: Eero Savilahti

text: Kaudella 2014–2015 Savilahti tuplasi tulokaskaudestaan sekä ottelu- että pistemääränsä SM-liigassa ja teki 47 runkosarjaottelussa tehot 5+7=12. Toukokuussa 2015 hän teki vuoden mittaisen jatkosopimuksen Ilveksen kanssa. Kaudella 2015–2016 Savilahti jakoi yli puolet kaudesta pelanneista Ilveksen sisäisen tehotilaston voiton Joonas Riekkisen kanssa lukemalla +1.


title: Eero Savilahti

text: Savilahti siirtyi kaudeksi 2016–2017 kaksivuotisella sopimuksella KooKoohon. Hän teki SM-liigan yhden kauden piste-ennätyksensä tehoilla 8+16=24, joilla Savilahti jakoi joukkueen sisäisen pistepörssin neljännen sijan Anrei Hakulisen ja Jarkko Malisen kanssa. Kauden 2017–2018 avauskierroksella 8. syyskuuta 2017 hän teki liigauransa ensimmäisen kypärätempun vieraissa Saimaan Palloa vastaan. Savilahden toinen maali syntyi kahden miehen ylivoimalla ja myös hänen kolmas osumansa syntyi ylivoimalla. Ari Lappalainen valitsi Savilahden ottelun Alumnien tähtien kolmostähdeksi. Hän pelasi kauden aikana pääasiassa lokakuussa 2017 tulleen loukkantumisen vuoksi kuitenkin vain 17 ottelua.


title: Eero Savilahti

text: Kaudeksi 2018–2019 Savilahti palasi kaksivuotisella sopimuksella kasvattajaseuraansa Tampereen Ilvekseen.


title: Eero Savilahti

text: Savilahti pelaa myös Rullakiekon SM-liigaa TAP-Teamissa. Hän on aiemmin edustanut myös Koovee Rollersia.


title: Eero Savilahti

text: Savilahti valmistui rakennusalan opinnoista vuonna 2013. Hän on harrastanut myös melontaa.


title: Vladimir Bogomolov

text: Vladimir Osipovitš Bogomolov (, 3. heinäkuuta 1926 Moskovan alueen Kirillovon kylä – 30. joulukuuta 2003 Moskova) oli venäläinen neuvostokirjailija.


title: Vladimir Bogomolov

text: Vladimir Bogomolov syntyi talonpoikaisperheeseen. Hän osallistui toiseen maailmansotaan, palveli armeijassa vuoteen 1952 saakka ja valmistui journalistiksi vuonna 1958. Samana vuonna ilmestynyt pienoisromaani "Ivan" teki Bogomolovin tunnetuksi todenmukaisena sodankuvaajana. Myöhemmin Andrei Tarkovski ohjasi sen pohjalta elokuvan "Ei paluuta" (1962). Kirjailijan pääteos on Neuvostoliiton vastavakoilusta kertova romaani "Elokuu 1944" ("V avguste sorok tšetvjortogo", myös "Moment istiny", 1974), joka piirtää kaunistelemattoman kuvan Stalinista, mutta vääristelee Puolan vastarintaliikkeen historiaa.


title: Dax Shepard

text: Dax Randall Shepard (s. 2. tammikuuta 1975) on yhdysvaltalainen näyttelijä, koomikko ja ohjaaja.


title: Dax Shepard

text: "CHiPs"


title: Finian’s Rainbow

text: Finian’s Rainbow (vap. suom. "Finianin sateenkaari") on satiirinen Broadway-musikaali vuodelta 1947. Näytelmän käsikirjoittivat E. Y. Harburg ja Fred Saidy. Musiikin sävelsi Burton Lane ja sanoitti Harburg.


title: Finian’s Rainbow

text: Musikaalin ensi-ilta oli 10. tammikuuta 1947 New Yorkin 46th Street Theatressa. Viimeinen esitys oli 2. lokakuuta 1948, ja yhteensä musikaalia esitettiin tänä aikana 725 kertaa. Näytelmä on otettu Broadwaylla uudelleen ohjelmistoon kolmasti: toukokuussa 1955, kesällä 1960 ja talvella 2009–2010.


title: Finian’s Rainbow

text: "Finian’s Rainbow" palkittiin parhaan koreografian ja parhaan musikaalinäyttelijän (David Wayne) Tonylla. Vuonna 1948 se sai lisäksi parhaan kapellimestarin Tony-palkinnon.


title: Finian’s Rainbow

text: Musikaalista tehtiin vuonna 1968 elokuvaversio "Finianin sateenkaari".


title: Finian’s Rainbow

text: Suluissa on esitetty Broadway-ensi-illan näyttelijä.


title: Finianin sateenkaari

text: Finianin sateenkaari () on Francis Ford Coppolan ohjaama elokuvamusikaali vuodelta 1968. Se perustuu E. Y. Harburgin ja Fred Saidyn käsikirjoittamaan vuoden 1947 teatterimusikaaliin "Finian’s Rainbow". Pääosia esittävät Fred Astaire, Petula Clark, Tommy Steele, Don Francks ja Keenan Wynn.


title: Topi Salmi

text: Topi Salmi (s. 15. helmikuuta 1972 Vantaa) on suomalainen sanoittaja.


title: Topi Salmi

text: Salmi on sanoittanut yli sata laulua. Hänen sanoituksiaan ovat esittäneet ja levyttäneet Heikki Koskelo, Eino Grön, Johnny & the Dodgers, Pekka Mikkola, Karim Z. Yskowicz, Bablo, Jani Jalkanen ja Hänen orkesterinsa, Jorma Uotinen, Sani, Markojuhani Rautavaara, Joel Hallikainen, Suora lähetys, Pekka Tiilikainen ja monet muut.


title: Topi Salmi

text: Säveltäjistä hänen yhteistyökumppaneinaan ovat toimineet muun muassa Pertti Jalonen, Janne Saksa, Risto Asikainen, Costello Hautamäki ja Esa Nieminen. Einojuhani Rautavaara on tehnyt jousisovitukset kahteen Salmen sanoitukseen, ”Unten mailla” ja ”Viimeisen virran soutaja”.


title: Topi Salmi

text: Topi Salmi on sanoittanut myös salanimillä Eemeli Köngäs ja Geijo Geihäs. Salanimillä sanoitetuista teoksista lienee tunnetuin kaksi miljoonaa katselukertaa YouTubessa kerännyt ”Tulin minä kaapista ulos”.


title: Topi Salmi

text: Topi Salmi on myös 2010 perustetun Turenki Records Oy levy-yhtiön toimitusjohtaja ja osakas.


title: Topi Salmi

text: Hänen isänsä on sanoittaja Vexi Salmi.


title: Miguel Díaz-Canel

text: Miguel Díaz-Canel Bermúdez (s. 20. huhtikuuta 1960, Placetas, Villa Clara, Kuuba) on kuubalainen poliitikko ja maan 19. presidentti. Hänet valittiin Kuuban ensimmäiseksi varapresidentiksi helmikuussa 2013. Ennen sitä hän oli vuosina 2009–2012 opetusmisteri. Hän astui Kuuban presidentin virkaan 19. huhtikuuta 2018.


title: Miguel Díaz-Canel

text: Hän valmistui 1982 sähköinsinööriksi ja heti opintojen päätyttyä liittyi armeijaan suorittamaan asevelvollisuutta. Hän oli armeijassa vuoteen 1985 asti. Armeijan aikana hän aloitti myös opettajan opinnot Marta Abreu -yliopistossa Las Villasissa. Vuodesta 1987 hän johti Kuuban kommunistista nuorisoliittoa pääsihteerinä.


title: Miguel Díaz-Canel

text: Vuonna 1993 hän sai työpaikan kommunistisessa puolueessa ja vuotta myöhemmin hänet valittiin kommunistisen puolueen Villa Claran alueen pääsihteeriksi. Vuonna 2003 hänet äänestettiin huomattavasti suuremman Holguínin provinssin pääsihteeriksi. Hän saavutti tehtävässään vankan suosion alueen asukkaiden keskuudessa. Vuodesta 2003 Díaz-Canel on ollut Kuuban kommunistisen puolueen politbyroon jäseneksi.


title: Miguel Díaz-Canel

text: Vuonna 2009 hänet valittiin korkeakouluministeriksi ja 2012 hän nousi ministerineuvostoon.


title: Luettelo Aku Ankan taskukirjoista (401–425)

text: Tämä on luettelo Aku Ankan taskukirjojen numeroista 401–425.


title: Jeffrey King

text: Jeffrey King on fiktiivinen hahmo yhdysvaltalainen saippuasarjassa One Life to Live. Häntä esittää Corbin Bleu .


title: Jani Aaltonen

text: Jani Aaltonen (s. 22. tammikuuta 1990) on suomalainen jalkapalloilija. Pelipaikaltaan hän on puolustava keskikenttäpelaaja ja hän pelaa Åbo IFK:n riveissä vuodesta 2011. Aiemmin urallaan (2008-2011) Aaltonen on edustanut myös Turun Palloseuraa. Veikkausliiga-debyyttinsä hän pääsi pelaamaan TPS:n riveissä 26. lokakuuta 2008 ottelussa Vaasan Palloseuraa vastaan.


title: Jani Aaltonen

text: Aaltosen pelaajakortti transfermarktin sivuilla


title: Juho Alasuutari

text: Juho Veikko Alasuutari (s. 6. marraskuuta 1990 Ylivieska) on suomalainen jalkapalloilija, joka edustaa Kakkosessa pelaavaa GBK:ta. Pelipaikaltaan hän on puolustava keskikenttäpelaaja.


title: Juho Alasuutari

text: Alasuutari on FC YPAn kasvatti. Hän teki ensiesiintymisensä Kakkosessa 15-vuotiaana kaudella 2006. Varsinaisen läpimurtonsa edustusjoukkueessa Alasuutari teki vuonna 2008, jolloin hän esiintyi jokaisessa sarjaottelussa. Saman vuoden joulukuussa hän solmi Vaasan Palloseuran kanssa yksivuotisen sopimuksen kahdella optiovuodella. Veikkausliiga-debyyttinsä Alasuutari teki 7. toukokuuta pelatussa vierasottelussa FC Lahtea vastaan. Peliaika liigassa rajoittui loukkaantumisten vuoksi kuitenkin vain muutamaan vaihdosta kentälle tulemiseen ja hän siirtyi elokuun ajaksi lainalle takaisin kasvattajaseuraansa FC YPA:an hakemaan pelituntumaa.


title: Juho Alasuutari

text: Kaudeksi 2010 Alasuutari palasi kotikaupunkiinsa FC YPA:n riveihin hakemaan uutta nostetta uralleen loukkaantumiskierteen jälkeen. Hän on ollut ajoittain myös joukkueen kapteenina. Futsalin puolella hän edustaa Sievi Futsalia, jonka kapteenina hän toimii.


title: Janne Hannula

text: Janne Hannula (s. 3. tammikuuta 1982 Lahti) on entinen suomalainen jalkapalloilija. Pelipaikaltaan hän oli oikea laitapuolustaja.


title: Janne Hannula

text: Hannula on lahtelaisen FC Kuusysin kasvatti. Hän teki Veikkausliiga-debyyttinsä kaudella 2001 FC Lahden riveissä 29. huhtikuuta pelatussa vierasottelussa Helsingin Jalkapalloklubia vastaan. Kausina 2003 ja 2004 Hannula pelasi vuokralla Tampereen Peli-Pojat-70:ssä. Kolmanneksi kaudekseen hän siirtyi pysyvästi joukkueeseen.


title: Janne Hannula

text: Loppuvuodesta 2005 hän teki sopimuksen Jyväskylän Jalkapalloklubin kanssa. Ensimmäisellä kaudellaan Hannula pelasi jokaisessa ottelussa JJK:n onnistuessa nousemaan Ykköseen. Kaudella 2008 hän oli myös tärkeässä roolissa joukkueen saavuttaessa kahden toisella korkeimmalla sarjatasolla vietetyn kauden jälkeen nousun Veikkausliigaan. Hannula pelasi JJK:n ensimmäisenä pääsarjavuonna yhteensä 18 ottelussa, mutta lopetti uransa kauden päätteeksi. Urallaan hän pelasi 24 Veikkausliiga-ottelussa.


title: Rikard Lindroos

text: Rikard Lindroos (s. 12. heinäkuuta 1985 Vaasa) on suomalainen jalkapalloilija, joka edustaa Nelosessa pelaavaa Kungliga Wasa CF:ia. Pelipaikaltaan hän on keskikenttäpelaaja, joka pelaa lähinnä keskikentän keskustassa, mutta tarvittaessa myös laitapelaajana.


title: Rikard Lindroos

text: Lindroos on aiemmin edustanut kasvattajaseuraansa Vasa IFK:ta sekä Vaasan Palloseuraa ja norjalaisseura Elverum Fotballia. Veikkausliiga-debyyttinsä hän pääsi pelaamaan VPS:n riveissä 25. kesäkuuta 2009 ottelussa JJK Jyväskylää vastaan.


title: Rikard Lindroos

text: Lindroosin pelaajakortti Transfermarktin sivuilla.


title: Please Don’t Tease

text: Please Don’t Tease on Bruce Welchin ja Peter Chesterin tekemä popmusiikkikappale.


title: Please Don’t Tease

text: Se oli brittilistan ykkössijalla ainakin 5. ja 11. elokuuta 1960 esittäjänään Cliff Richard (ja The Shadows).


title: Please Don’t Tease

text: Levy-yhtiö oli Columbia Records ja singlen kaupallinen tunnus DB 4479. Toisena kappaleena oli ”Where Is My Heart”.


title: Please Don’t Tease

text: Suomessa kappaleen on levyttänyt englanninkielisenä ainakin Johnny and the New Dodgers nimikkoalbumilleen vuonna 1980.


title: Please Don’t Tease

text: Lisäksi Moog Konttinen on levyttänyt kappaleen suomenkielisellä nimellä ”Miesten mies” vuoden 2000 cover-albumilleen "Rock'n'roll vuonna 0".


title: Ville Mäkilä

text: Ville Mäkilä (s. 4. kesäkuuta 1990) on suomalainen jalkapalloilija. Pelipaikaltaan hän on keskuspuolustaja ja hän edustaa Vitosen Magen AK:ta. Aiemmin urallaan Mäkilä on pelannut Kakkosta FC Sinimustissa ja ÅIFK:ssa sekä Kolmosta Maskun Palloseurassa. Veikkausliigadebyyttinsä hän teki FC Interin joukkueessa 10. elokuuta 2008 ottelussa Valkeakosken Hakaa vastaan. Kyseinen ottelu on jäänyt hänen ainoaksi Veikkausliigassa.


title: Henna Haverinen

text: Henna Haverinen (s. 9. kesäkuuta 1982) on suomalainen näyttelijä, joka työskentelee Kuopion kaupunginteatterissa. Haverinen on valmistunut teatteritaiteiden maisteriksi Pietarin valtiollisesta teatteritaiteen akatemiasta.


title: Henna Haverinen

text: Venäjällä asuessaan Haverinen työskenteli näyttelijänä Petroskoin kansallisessa teatterissa. Haverinen on näytellyt Venäjän televisiossa "Kun lumi sulaa" -nimisessä televisiosarjassa, jossa hän esitti suomalaista Olgaa.


title: Henna Haverinen

text: Haverinen on dubannut monia elokuvia. Hän ääninäytteli Kiaraa elokuvassa "Leijonakuningas 2 – Jylhäkallion ylpeys".


title: Lac-Méganticin öljyjunaturma

text: Lac-Méganticin öljyjunaturma tapahtui Kanadan Quebecissä 6. heinäkuuta 2013. Onnettomuus johtui siitä, että öljyjuna lähti kiihtyvällä vauhdilla vyörymään kiskoja pitkin ilman kuljettajaa, kunnes se kovan vauhdin takia putosi raiteilta ja aiheutti Lac-Méganticissa valtavan tulipalon. Onnettomuus vaati 42 ihmisen hengen, ja viisi ihmistä katosi.


title: Lac-Méganticin öljyjunaturma

text: Kuljettaja oli pysäköinyt 74-vaunuisen junan 12 kilometrin päähän Lac-Meganticista. Hän odotti, että seuraavaksi työvuorossa oleva ottaisi hänen paikkansa junan kuljettajana muutaman tunnin kuluttua. Hän oli pikkukaupungin hotellissa samaan aikaan, kun juna lähti itsekseen liikkeelle. Kuljettaja oli lukinnut jarrut ja varmistanut, että vaunut olivat kiinni toisissaan. Tästä huolimatta juna lähti liikkeelle. Veturi irtosi vaunuista kaupungin ulkopuolella, mutta lukuisat öljylastissa olleet vaunut jatkoivat kohti kaupungin keskustaa ja syöksyivät siellä ulos radalta.


title: Porrashissi

text: Porrashissi on portaisiin asennettava laite, jonka avulla liikuntavammaiset voivat nousta ja laskeutua portaita pitkin. Varsinainen porrashissi on lava, johon voidaan ajaa pyörätuolilla, mutta niin sanottu porrasnostin on liikkuva istuin.


title: Porrashissi

text: Porrashissi liikkuu johdeputken tai -kiskon varassa, ja kisko voidaan asentaa esimerkiksi portaikon seinään tai kaiteisiin. Porrashissi voidaan asentaa portaisiin, joissa portaan leveys on vähintään 1 000–1 300 millimetriä. Portaikon mahdollisen välitasanteen pitää olla myös yhtä leveä, jotta taso mahtuu kääntymään. Paikassa, jossa porrashissiin mennään, pitää olla vapaa tila, jotta pyörätuolia käyttävä henkilö pystyy kääntymään vapaasti. Porrashissin taso on usein kääntyvä, ja se voidaan kääntää käytön jälkeen seinää vasten.


title: Erkki Heikkilä (taiteilija)

text: Erkki Antero Heikkilä (5. toukokuuta 1933 Jyväskylän maalaiskunta – 3. toukokuuta 1996) oli suomalainen taidemaalari.


title: Erkki Heikkilä (taiteilija)

text: Heikkilä syntyi Jyväskylän Taulumäellä sepän perheen 11. lapseksi. Kotona suhtauduttiin koulutukseen, lukemiseen, kulttuuriin ja kaikenlaiseen itsensä kehittämiseen hyvin kannustavasti. Ensimmäinen taiteellinen esikuva Heikkilälle oli Taulumäellä hänen naapurissaan asunut Yrjö Saarinen. Heikkilä hakeutui kansalaisopistoon Helmer Selinin kuvataiteen kurssille ja vuodesta 1948 lähtien Putkilahden kuvataideleireille. Hän opiskeli vuosina 1954–1958 Suomen Taideakatemian koulussa, missä hän myös opetti 1965–1968.


title: Erkki Heikkilä (taiteilija)

text: Varhaistuotannossaan Heikkiä maalasi lähinnä suurehkoja tummia maisemia, joiden värisointu on syvä ja surumielinen. Oma linja alkoi löytyä 1950 luvun lopulla. Teosten lähtökohtana oli luonnonelämykseen perustuva sommitelma, joka loi elämystä vastaavan vaikutelman. Teokset olivat ilmavia ja kevyitä ja hieman kubistisvaikutteisia.


title: Erkki Heikkilä (taiteilija)

text: 1960-luvun alussa Heikkilän työskentelyssä tapahtui merkittävä muutos. Hän hylkäsi taiteen dekoratiivisuuden. Sen sijaan hän alkoi kuvata abstraktismin keinoin uutta mystistä luontosuhdettaan, jonka hän oli löytänyt kallioista, harjuluonnosta, ympäröivissä ihmisissä ja historiassa. Näissä tekniikaltaan informalistisissa maalauksissa hän käsitteli vaikutelmaa maisemasta ja kuvasi samalla ihmisen sisäistä maisemaa. Heikkilä luopui informalismista kuitenkin melko pian ja siirtyi takaisin pehmeän figuratiiviseen taiteeseen, jota hän kutsui realistislyyriseksi.


title: Erkki Heikkilä (taiteilija)

text: Heikkilän tuotannossa on lukuisasti erilaisia julkisia teoksia kuten lasimaalaus Helsingin Tammisalon kirkossa, seinämaalaukset Helsingin päärautatieaseman yläravintolassa, Keski-Suomen Osuuspankissa sekä Jyväskylän kaupungin kouluissa ja päiväkodeissa.


title: Sébastien Pichot

text: Sébastien Pichot (s. 26. joulukuuta 1981 Bourg-Saint-Maurice) on ranskalainen alppihiihtäjä.


title: Sébastien Pichot

text: Alppihiihdon maailmancupissa Pichot kilpaili ensimmäisen kerran Alta Badian suurpujottelussa joulukuussa 2003. Maailmancupin pisteille hän pääsi ensimmäisen kerran joulukuussa 2007 Alta Badian suurpujottelussa sijoittuen 27:nneksi. Hänen paras sijoituksensa maailmancupissa on 13:s sija, jonka hän on saavuttanut kolmesti: Val d'Isèren superalppiyhdistetyssä joulukuussa 2009, Alta Badian suurpujottelussa joulukuussa 2011 sekä Kitzbühelin superalppiyhdistetyssä tammikuussa 2012.


title: Pentti Heikkilä

text: Pentti Reino Heikkilä (16. heinäkuuta 1915 Vihti – 7. helmikuuta 1997 Helsinki) oli vuorineuvos, joka toimi Amer-Tupakan toimitusjohtajana 1955–1972, Sitä ennen hän oli Lemminkäisen palveluksessa, vuodesta 1945 toimitusjohtajana.


title: Taisto Heikkilä

text: Leo Taisto Antero Heikkilä (1930 – 19. maaliskuuta 2010) oli Kuopion teknillinen apulaiskaupunginjohtaja 1975–1979 ja työministeriön kansliapäällikkö 1980–1988. Hän on koulutukseltaan diplomi-insinööri. Hän sai kanslianeuvoksen arvon 1988.


title: Eino Heikkinen

text: Eino Matti Heikkinen (s. 26. maaliskuuta 1939 Ristijärvi) on suomalainen lääkäri. Hän oli Tampereen yliopiston gerontologian professori 1976–1979 ja Jyväskylän yliopiston liikuntatieteen professori vuodesta 1980 vuoteen 2004. Hän tutki sidekudoskemiaa ja liikuntafysiologiaa ja julkaisi yli 300 tieteellistä kirjoitusta. Hän sai elämäntyöstään Valtion tiedonjulkistamispalkinnon vuonna 2004.


title: Cordilleran hallinnollinen alue

text: Cordilleran hallinnollinen alue on yksi Filippiinien hallinnollisista alueista. Alue sijaitsee Luzonin saaren keskiosissa. Cordillera on Filippiinien ainoa hallinnollinen alue, jolla ei ole rantaviivaa. Se muodostuu Abran, Apayaon, Benguetin, Ifugaon, Kalingan ja Mountain Provincen provinsseista sekä Baguion kaupungista. Cordilleran asukasluku on 1 616 867 ja kokonaispinta-ala 19 294 neliökilometriä.


title: Väinö Heikkinen (professori)

text: Väinö Juhani Heikkinen (12. kesäkuuta 1924 Hyrynsalmi – 30. syyskuuta 1997 Tampere) oli suomalainen kasvatustieteilijä. Heikkinen oli Helsingin yliopiston kasvatus- ja opetusopin apulaisprofessori 1960–1965 sekä Tampereen yliopiston kasvatustieteen professori 1965–1991 ja yliopiston vararehtori 1969–1971. Hän tutki oppimista ja opettamisen asenteita.


title: Carl-Axel Heiknert

text: Carl-Axel Erik Heiknert (10. syyskuuta 1924 Värnamo, Ruotsi – 12. lokakuuta 1981 Tukholma, Ruotsi) oli ruotsalainen teatteriohjaaja, näyttelijä ja teatterinjohtaja, joka toimi pitkiä jaksoja Suomessa. Hän työskenteli Helsingin Ruotsalaisessa teatterissa 1962–1965 ja 1968–1973. Hän vieraili ohjaajana suomenkielisillä näyttämöillä. Hän teki televisiolle ohjauksia ja näytteli joissakin elokuvissa.


title: Carl-Axel Heiknert

text: Heiknert oli naimisissa kaksi kertaa, ensin näyttelijä Lili Landren kanssa ja vuodesta 1966 näyttelijä Christina Indrenius-Zalewskin kanssa.


title: Graziano Pellè

text: Graziano Pellè (s. 15. heinäkuuta 1985 San Cesario di Lecce, Italia) on italialainen jalkapalloilija. Hän edustaa kiinalaista Shandong Lunengia ja on pelipaikaltaan hyökkääjä.


title: Graziano Pellè

text: Pellè aloitti pelaajauransa kotikaupunkinsa jalkapalloseura Leccen junioriakatemiasta. Hän voitti junioriseuroissa pelatessaan kolme titteliä: kaksi Campionato Primaveran mestaruutta sekä vuoden 2002 Coppa Italia Primaveran. Ensimmäisen ottelunsa maan korkeimalla sarjatasolla Serie A:ssa hän pelasi 11. tammikuuta 2004 Bolognaa vastaan.


title: Graziano Pellè

text: Tammikuussa 2005 Pellè siirtyi lainasopimuksella Serie B:ssä pelanneeseen Calcio Cataniaan. Hän pelasi lainan aikana yhteensä 15 ottelua, joiden aikana hän ei onnistunut maalinteossa. Kesällä 2005 Pellè oli edustamassa Italian alle 20-vuotiaiden maajoukkuetta maailmanmestaruuskilpailuissa, joissa hän teki yhteensä neljä maalia, Italian pudottua lopulta puolivälierissä. Kaudeksi 2005–2006 hän palasi takaisin Lecceen, mutta siirtyi tammikuussa 2006 loppukauden kestävällä lainasopimuksella Crotoneen.


title: Graziano Pellè

text: Kauden 2006–2007 Pellè pelasi lainalla Cesenassa. Hän teki pelaamissaan 37 ottelussa yhteensä 10 maalia ja tuli näin valituksi myös Italian alle 21-vuotiaiden maajoukkueeseen vuoden 2007 Euroopan-mestaruuskilpailuihin. Hän osoitti kylmäpäisyyttään tekemällä rangaistuspotkukilpailussa maalin chippaamalla Portugalia vastaan taistelussa viidennestä sijasta, joka oikeutti paikan myös vuoden 2008 kesäolympialaisiin.


title: Graziano Pellè

text: Kesällä 2007 Pellè teki sopimuksen alankomaalaisseura AZ Alkmaarin kanssa. Hän pelasi ensimmäisellä kaudellaan 27 ottelua, joissa syntyi kolme maalia. 28. joulukuuta 2008 hän teki voittomaalin ottelussa NEC Nijmegeniä vastaan. 28. helmikuuta 2009 pelatussa ottelussa Groningeniä vastaan hän onnistui kaksi kertaa maalinteossa.


title: Graziano Pellè

text: Pellè vapautettiin sopimuksestaan kesällä 2011 ja niin hän palasi takaisin kotimaahansa. Hänen uudeksi seurakseen varmistui lopulta Parma, joka ilmoitti solmineensa Pellèn kanssa monivuotisen sopimuksen. 31. tammikuuta 2012 hän siirtyi loppukauden kestävällä lainasopimuksella Sampdoriaan.


title: Graziano Pellè

text: Kaudeksi 2012–2013 Pellè siirtyi toistamiseen urallaan Alankomaihin, mutta tällä kertaa Feyenoordiin. Pellè sai lentävän alun kaudelle, kun hän onnistui ensimmäisten 14 ottelun aikana tekemään 15 maalia. Hän teki kaudella yhteensä 29 maalia 33:ssä ottelussa.


title: Graziano Pellè

text: 5. tammikuuta 2013 hän teki nelivuotisen sopimuksen Feyenoordin kanssa, joka alkoi 1. heinäkuuta 2013 lähtien. Pellè teki kahdella Feyenoord-kaudellaan yhteensä 55 maalia 66:ssa ottelussa.


title: Graziano Pellè

text: Heinäkuussa 2014 Pellè siirtyi jälleen entisen Feyenoord-valmentaja Ronald Koemanin alaisuuteen siirryttyään Southamptoniin 3-vuotisella sopimuksella. Siirtosumma oli 8 miljoonaa puntaa.


title: Graziano Pellè

text: 30. elokuuta Pellè teki ensimmäisen Valioliigamaalinsa tehden ottelun viimeisen maalin 3-1-voitossa West Hamista. Hän oli tehnyt debyyttimaalinsa Southamptonissa 26. elokuuta liigacupin ottelussa Millwallia vastaan. 27. syyskuuta Pellè teki So'tonin voittomaalin saksipotkulla 2-1-päättyneessä ottelussa Queens Park Rangersiä vastaan.


title: Zamboangan niemimaa

text: Zamboangan niemimaa () on yksi Filippiinien hallinnollisista alueista. Se sijaitsee Mindanaon saaren länsiosassa ja tunnettiin ennen nimellä Länsi-Mindanao. Hallintoalue muodostuu Zamboanga del Norten, Zamboanga del Surin ja Zamboanga Sibugayn provinsseista sekä Zamboangan ja Isabelan kaupungeista. Zamboangan niemimaa asukasluku on 3 629 783 (vuonna 2015) ja kokonaispinta-ala on 16 823 neliökilometriä.


title: Piritta Sorsa

text: Piritta Kristiina Sorsa (s. 6. elokuuta 1955) on suomalainen taloustieteilijä, joka työskenteli 1980-luvun puolivälistä alkaen Maailmanpankissa ja Kansainvälisessä valuuttarahastossa Yhdysvaltain Washingtonissa. Vuodesta 2008 hän on toiminut OECD:n maatutkimusten yksikönjohtajana Pariisissa.


title: Piritta Sorsa

text: Sorsa opiskeli Turun kauppakorkeakoulussa ja väitteli taloustieteen tohtoriksi Geneven yliopistosta. Hänen erikoisalansa on kehittyvien markkinoiden makrotaloustiede.


title: Piritta Sorsa

text:
Sorsa työskenteli Maailmanpankissa 1985–1988 ja 1990–1994 sekä OECD:ssa 1988–1990 ja uudelleen vuodesta 2008 lähtien.
Kansainvälisessä valuuttarahastossa Sorsa toimi vuosina 1994–2008 muun muassa IMF:n maaedustajana Bulgariassa 2001–2003.


title: Mimaropa

text: Mimaropa on Filippiinien läntisin hallintoalue. Alueen tunnus on IV-B ja se koostuu useista saarista, joista suurimmat ovat Palawan ja Mindoro. Mimaropan nimi on akronyymi alueen provinssien nimistä Occidental Mindoro, Oriental Mindoro, Marinduque, Romblon ja Palawan. Mimaropan asukasluku on 2 963 360 ja alueen kokonaispinta-ala on 29 621 neliökilometriä.


title: Sindicato Andaluz de Trabajadores

text: Sindicato Andaluz de Trabajadores (SAT, "Andalusian työläisten liitto") on vuonna 2007 perustettu espanjalainen ammattiliitto, joka toimii Andalusian itsehallintoalueella. Jäseniä sillä on noin 20 000.


title: Sindicato Andaluz de Trabajadores

text: SAT on äärivasemmistolainen ja antikapitalistinen järjestö, joka kannattaa myös Andalusian kansallisuusaatetta. Se on tullut tunnetuksi "Robin Hood" -tyylisistä tempauksistaan, jossa liiton aktivistit ovat vieneet muun muassa elintarvikkeita monikansallisten päivittäistavarakauppaketjujen myymälöistä ja jakaneet niitä vähävaraisille. Esimerkiksi elokuussa 2013 liiton aktivistit tunkeutuivat Sevillassa ranskalaisen Carrefour-ketjun myymälään ja varastivat koulutarvikkeita, jotka on myöhemmin tarkoitus jakaa köyhille lapsille.


title: Kelvin Lewis

text: Kelvin Michaúd Lewis (s. 12. huhtikuuta 1988 Dallas, Texas) on yhdysvaltalainen koripalloilija, pelipaikaltaan takamies. Hän edusti kaudella 2013–2014 Suomen Korisliigassa pelannutta Tampereen Pyrintöä.


title: Kelvin Lewis

text: Lewis syntyi Houstonissa koripallovalmentajana toimineen Kevin Lewisin ja Veronica Lewisin perheeseen 12. huhtikuuta 1988 Texasin Dallasissa. Hän pelasi yliopistokoripalloa yhden kauden Auburnin ja kolme kautta Houstonin yliopiston joukkueessa vuosina 2006–2010.


title: Kelvin Lewis

text: Lewis teki pelaajasopimuksen Kreikkaan syksyllä 2010, mutta aloitti ammattilaisuransa NBA Development Leaguessa, jossa edusti vuosina 2010–2012 Texas Legendsia ja Rio Grande Valley Vipersia. Kaudeksi 2012–2013 hän siirtyi Eurooppaan, ruotsalaiseen Solna Vikingsiin. Hän oli kyseisellä kaudella Vikingsin paras pistemies 16,2 pisteen keskiarvolla ja onnistui kolmen pisteen heitoissaan 44-prosenttisesti.


title: Kelvin Lewis

text: Elokuussa 2013 Lewis teki vuoden pelaajasopimuksen suomalaisen Tampereen Pyrinnön kanssa. Pyrintö pelasi ensimmäisenä suomalaisjoukkueena Baltian liigaa, jossa se sijoittui neljänneksi. Korisliigassa Pyrintö voitti runkosarjan uudella voittoennätyksellä ja voitti kauden päätteksi historian kolmannen mestaruutensa. Keväällä Lewis ei pelannut kahdessa ottelussa nilkkavamman vuoksi.


title: Kelvin Lewis

text: Seuraavaksi kaudeksi Lewis siirtyi Romaniaan, BC Timișoaraan. Hän voitti joukkueessa Romanian cupin. Kaudeksi 2015–2016 hän siirtyi Kreikan pääsarjassa pelanneeseen Kolossos Rodou BC:hen.


title: Lew Pollack

text: Lew Pollack (16. kesäkuuta 1895 New York – 18. tammikuuta 1946 Los Angeles) oli yhdysvaltalainen populaarimusiikin säveltäjä ja sanoittaja. Hän aloitti uransa laulajana ja pianistina vaudevillessä ja julkaisi urallaan useita menestyneitä sävellyksiä, mukaan lukien ”Charmaine”, ”Diane”, ”That’s a Plenty” ja ”Silver Shadows and Golden Dreams”. Hänet valittiin Songwriters Hall of Fameen vuonna 1970.


title: Joonas Henttala

text: Joonas Henttala (s. 17. syyskuuta 1991 Porvoo) on suomalainen maantiepyöräilijä. Hän aloitti ammattilaisuransa Novo Nordisk -joukkuessa 2013. Henttala, kuten tallin muutkin ajajat, sairastaa diabetesta.


title: Joonas Henttala

text: Lähde: Cycling Archives


title: Lauri Virkkunen

text: Lauri Virkkunen on Pohjolan Voiman toimitusjohtaja. Hän on syntynyt 1956 ja koulutukseltaan kauppatieteiden maisteri ja diplomi-insinööri. Pohjolan Voima -konsernin palveluksessa Virkkunen on ollut vuodesta 2010.


title: Lauri Virkkunen

text: Virkkunen toimi 2015 samalla myös muun muassa Teollisuuden Voiman hallituksen varapuheenjohtajana sekä Oy Alholmens Kraft Ab:n hallituksen puheenjohtajana.


title: Valkeakosken ortodoksinen rukoushuone

text: Pyhä Nikolaos Ihmeidentekijän rukoushuone eli Valkeakosken ortodoksinen rukoushuone eli tsasouna on Valkeakoskella Kalmistonkadulla sijaitseva Tampereen ortodoksiseen seurakuntan kuuluva pyhäkkö. Se on rakennuksena puhdastyyppinen rajakarjalainen kylätsasouna. Sen materiaali on tumma hirsi. Sen on suunnitellut seurakunnalle vuonna 1953 Esko Aro.


title: Karelia Expert Matkailupalvelu

text: Karelia Expert Matkailupalvelu Oy on Pohjois-Karjalan matkailun asiantuntijaorganisaatio, jonka perustehtävä on Pohjois-Karjalan maakuntaan kohdistuvan matkailukysynnän kasvattaminen. Karelia Expert on Visitkarelia.fi brändin perustaja.


title: Karelia Expert Matkailupalvelu

text: Yhtiö on perustettu 1.6.1993 nimellä P-K MatkailuMarkkinointi Oy ja vuonna 2001 aputoiminimeksi vakiintui Karelia Expert Matkailupalvelu. Vuodesta 2004 asti yhtiö on toiminut nimellä Karelia Expert Matkailupalvelu Oy. Vuonna 2005 Lieksan Matkailu Oy ja Ilomantsin Matkailu Oy fuusioituivat Karelia Expertin kanssa.


title: Konstantin Paustovski

text: Konstantin Georgijevitš Paustovski (, 31. toukokuuta 1892 Moskova – 14. heinäkuuta 1968 Moskova) oli venäläinen neuvostokirjailija.


title: Konstantin Paustovski

text: Konstantin Paustovski syntyi rautatievirkailijan perheeseen. Hän kävi Kiovan klassisen lukion ja opiskeli Kiovan ja Moskovan yliopistoissa. Ensimmäisen maailmansodan aikana Paustovski toimi lääkintämiehenä rintamalla ja lokakuun vallankumouksen jälkeen hän työskenteli toimittajana Kiovassa, Odessassa, Kaukasiassa ja Moskovassa.


title: Konstantin Paustovski

text: Paustovski tunnetaan lyyrisen proosan mestarina. Hänen ensimmäisiä merkkiteoksiaan olivat luonnon valjastamisesta romanttisessa hengessä kertovat pienoisromaanit "Valkoista kultaa" ("Kara-Bugaz", 1932) ja "Kolhida" (”Kolkhis”, 1934). Myöhemmin Paustovski kirjoitti lähinnä epäpoliittisia luonto- ja taiteilijakuvauksia sekä historiallisia kertomuksia kuten dekabristiaiheinen "Pohjoinen kertomus" ("Severnaja povest", 1938). Kirjailijan pääteos on kuusiosainen omaelämäkerrallinen romaani "Kertomus elämästä" ("Povest o žizni", 1945–1963).


title: Konstantin Paustovski

text: Kirjailijantyönsä ohella Gorkille nimetyn kirjallisuusinstituutin opettajana toimineella Paustovskilla oli suuri vaikutus toisen maailmansodan jälkeisen kirjailijapolven muodostumiseen. Hän osallistui myös Stalinin kuolemaa seuranneen suojasään aikaiseen kulttuurielämän vapautumiseen muun muassa "Literaturnaja Moskva" (1956) ja "Tarusskije stranitsy" (1961) -kokoelmien toimittajana. Paustovskin teoreettisia näkemyksiä esittelee teos "Kultainen ruusu" ("Zolotaja roza", 1956).


title: Kolhon ortodoksinen kirkko

text: Kolhon ortodoksinen kirkko eli Karjalan valistajain kirkko tai Pyhien pyhittäjien Sergei ja Herman Valamolaisten kirkko on Mänttä-Vilppulan Kolhossa sijaitseva pieni ortodoksinen kirkko, joka rakennettiin puusta vuonna 1954 alun perin rukoushuoneeksi ja muutettiin kirkoksi 1977-78, jolloin sinne rakennettiin hirsinen alttaripöytä. Kirkon piirustukset ovat rakennusneuvos Heimo Kautosen käsialaa. Kirkko on pohjaratkaisultaan suorakaiteen muotoinen pitkäkirkko jossa tila on jaettu kahtia alttarihuoneeseen ja varsinaiseen kirkkosaliin. Kirkon ikonostaasi on rovasti M. Miikkolan käsialaa. Kirkon Pyhän Sergein ja Herman Valamolaisen ikonit ovat peräisin Valamon luostarista.


title: Kolhon ortodoksinen kirkko

text: Kirkon länsipäädystä kohoaa satulakattoinen kellotorni.


title: Kolhon ortodoksinen kirkko

text: Kirkko on Tampereen ortodoksiseen seurakunnalle kuuluva pyhäkkö.


title: Luka Mezgec

text: Luka Mezgec (s. 27. kesäkuuta 1988) on slovenialainen maantiepyöräilijä, ajajatyypiltään kirimies. Hän edusti slovenialaisjoukkueita Zheroquadro Radenskaa 2010 ja Savaa 2011–2012 ennen kuin aloitti korkeimmalla ammattilaistasolla Argos-Shimano / Giant-Alpecin -tallissa 2013. Hän siirtyi Orica-GreenEDGE-joukkueeseen 2016, ja edustaa edelleen samaa tallia, nykyiseltä nimeltään Mitchelton-Scott.


title: Luka Mezgec

text: Lähteet: Cycling Archives, ProCyclingStats, Cyclingbase


title: Koskelan vanhustenkeskus

text: Koskelan vanhustenkeskus on Helsingin kaupungin sosiaali- ja terveysviraston ylläpitämä vanhusten palveluasuntoalue ja vanhainkoti. Se toimii entisen Koskelan sairaalan alueella Helsingin Koskelassa. Sen puistomainen tontti on noin 10 hehtaarin laajuinen, ja sitä rajoittavat Koskelantie, Kullervonkadun jatke, Käpyläntie ja Kunnalliskodintie.


title: Koskelan vanhustenkeskus

text: Koskelan vanhustenkeskuksen nykyisenä toimintaperiaatteena on ”oman näköinen vanhuus”, jolla varmistetaan iäkkäille ihmisille turvallinen ja arvokas elämä.


title: Koskelan vanhustenkeskus

text: Sairaala-alue on saanut alkunsa työ- ja vaivaistalosta, joka 1800-luvulla sijaitsi Töölössä nykyisen Kivelän sairaalan alueella. Vuonna 1912 uusi "Forsbyn vaivaistalo ja työlaitos" päätettiin rakentaa Koskelaan, joka vielä silloin oli selvästi kaupunkialueen ulkopuolella. Vaivaistaloon sijoitettiin köyhäinhoidon varassa eläneitä aikuisia. Vuonna 1914 laitoksen nimi muutettiin "Helsingin kaupungin kunnalliskodiksi.


title: Koskelan vanhustenkeskus

text: Alueelle rakennettiin muun muassa asuin- ja talousrakennuksia sekä kirkko. Sen päärakennuksen suunnittelivat Knut Wasastjerna sekä Karl Hård af Segerstad. Oulunkylän asemalta kunnalliskodin alueelle rakennettiin myös kapearaiteinen Koskelan rata. Vuoteen 1952 saakka siellä harjoitettiin myös maanviljelystä, puutarhanhoitoa vielä muutama vuosi myöhemminkin, ja siellä oli pitkään myös sikala.


title: Koskelan vanhustenkeskus

text:
Vuonna 1953 Helsingin kaupunginvaltuusto päätti, että kunnalliskoti oli vähitellen muutettava
sairaalaksi pitkäaikaisia tauteja sairastavia potilaita varten. Seuraavina vuosina useat alueen rakennukset kunnostetiin ja sinne rakennettiin uusiakin, ja vuonna 1957 laitoksen nimi muutettiin "Koskelan sairaskodiksi". Se toimi kuitenkin edelleen kaupungin huoltotoimen alaisuudessa, kunnes se 1970-luvun lopulla siirrettiin terveydenhuollon alaiseksi. Vuodesta 1982 lähtien se oli nimeltään "Koskelan sairaala". Siitä tuli keskisen ja pohjoisen suurpiirin tukisairaala, vuonna 1986 terveyskeskussairaala. Vuonna 2010 se siirtyi Sosiaaliviraston alaisuuteen, jolloin se samalla sai nykyisen nimensä.


title: Koskelan vanhustenkeskus

text: Vuosina 2003–2013 alueella toimi myös Koskelan terveysasema. Sen nimi oli alun perin "Käpylän terveysasema", ja sille valmistui vuonna 1983 uusi punatiilinen rakennus Käpyläntien ja Kullervonkadun kulmaan. Koskelan sairaala-alueelle se siirrettiin vuonna 2003, jolloin sen nimi samalla muutettiin Koskelan terveysasemaksi. Vuonna 2013 Koskelan terveysaseman pavelutarjonta kuitenkin vietiin Oulunkylän terveysaseman yhteyteen.


title: Koskelan vanhustenkeskus

text: Sairaalan alue on suunniteltu muutettavaksi asuntoalueeksi.


title: Michaelis–Menten-kinetiikka

text:
Michaelis–Menten-kinetiikka kuvaa entsymaattisesti katalysoitujen reaktioiden kinetiikkaa ja on tähän tarkoitukseen luoduista malleista yksinkertaisin ja käytetyin. Michaelis–Menten-kinetiikan avulla voidaan luoda yksinkertainen matemaattinen malli, joka kuvaa katalysoidun reaktion reaktionopeuden riippuvuutta substraattikonsentraatiosta. Tätä mallia kutsutaan Michaelis–Menten-yhtälöksi ja se on muotoa:
Tässä v on reaktion nopeus, V on suurin mahdollinen nopeus kyseiselle entsyymikatalysoidulle reaktiolle, [S] on entsyymin substraatin konsentraatio ja K on substraattikohtainen Michaelis-vakio.


title: Michaelis–Menten-kinetiikka

text:
Michaelis–Menten-kinetiikan kehittivät saksalainen Leonor Michaelis ja kanadalainen Maud Menten ja he julkaisivat mallinsa vuonna 1913. Michaelisin ja Maudin malli perustuu ranskalaisen Victor Henrin vuonna 1903 julkaisemaan entsyymireaktiota koskevaan malliin. Michaelis ja Menten kehittivät mallin tutkiessaan invertaasientsyymiä. Michaelis–Menten-kinetiikan perustana on entsymaattisesti katalysoitu vakiotilavuudessa ja vakiotilassa tapahtuva reaktio. Entsyymin katsotaan olevan saturoitunut eli jokaiseen aktiiviseen keskukseen on sitoutunut substraatti. Tämän vuoksi Michaelis–Menten-kinetiikka kutsutaan myös saturaatiokinetiikaksi. Mallissa olotetaan että sekä entsyymin että substraatin alkukonsentraatiot [E] ja [S] tunnetaan. Entsyymin katalysoiman reaktion oletetaan nuodattavan seuraavaa vaiheittaista reaktiota::
Reaktion ensimmäisessä vaiheessa entsyymi ja substraatti muodostavat kompleksin ES. Kompleksin muodostumisen nopeusvakio on k ja tälle käänteisen substraatin hajoamisen nopeusvakio on k. Entsyymin ja substraatin välisen kompleksin muodostumisnopeus on huomattavasti suurempi, kuin kompleksin hajoamisnopeus, jolloin hajoamisnopeus entsyymiksi ja substraatiksi voidaan jättää huomiotta. Entsyymisubstraattikompleksin hajoamista vapaaksi entsyymiksi ja tuotteeksi kuvaa nopeusvakio k. Tämä on reaktion kokonaisnopeutta rajoittava nopeusvakio.


title: Michaelis–Menten-kinetiikka

text: Michaelis–Menten-kinetiikan toimivuudelle on rajoituksia. Esimerkiksi, jos reaktioseoksessa on useampi kuin yksi entsyymin substraatti, ei Michaelis–Menten-kinetiikkaa voida käyttää kuvaamaan reaktionopeuksia.


title: Michaelis–Menten-kinetiikka

text: Michaelis–Menten-kinetiikan mukaisesti entsyymi on katalyytti, jonka määrä on vakio reaktion alussa ja lopussa. Tällöin vapaan entsyymin konsentraatio on [E]=[E]-[ES].


title: Michaelis–Menten-kinetiikka

text:
Alkuperäisessä julkaisussaan Michaelis ja Menten olettivat, että entsyymisubstraattikompleksi on tasapainotilassa. ES-kompleksin konsentraation muutosta kuvataan yhtälöllä:
Tällöin käänteisen entsyymin ja substraatin kompleksin hajoamisen reaktion Michaelis-vakio K' saa muodon
Michaelis-vakion arvo kuvaa tässä substraatin affiniteettia eli taipumasta sitoutua entsyymiin. Mitä pienempi on Michaelis-vakion arvo, sitä suurempi affiniteetti on substraatilla entsyymiin. Tästä saadaan kompleksin konsentraatioksi entsyymin alkukonsentraation avulla ilmaistuna:
Tuotteen muodostumisnopeus on suurimmillaan silloin kuin kaikki entsyymi on entsyymikompleksina. Tällöin entsyymikompleksin konsentraatio on suurin. Nyt tuotteen muodostumisnopeudeksi saadaan


title: Michaelis–Menten-kinetiikka

text:
Vuonna 1924 George Briggs ja John Haldane olettivat, että substraattikonsentraatio on huomattavasti entsyymikonsetraatiota suurempi, jolloin reaktio on vakiotilassa ja entsyymisubstraatikonsentraatio pysyy vakiona, vaikka lähtöaineiden ja tuotteiden konsentraatiot muuttuvat. Tällöin kompleksin konsentraation muuto on nolla ja k[E][S] = k[ES] + k[ES]. Entsyymisubstraattikompleksikonsentraatio on
Nyt Michaelis-vakio saa muodon
ja reaktionopeus muodon


title: Michaelis–Menten-kinetiikka

text: Michaelis–Menten-yhtölössä esiintyvien Michaelis-vakion ja maksimireaktionopeuden määrittämiseen käytetään linearisoituja malleja. Yksinkertaisin malli on niin kutsuttu Lineweaver–Burk-yhtälö, josta saadaan niin kutsuttu kaksoiskäänteiskuvaaja. Lineweaver–Burk-yhtälön ratkaisu on suora, jonka yhtälö on


title: Saksan 18. armeija

text: Saksan 18. armeija () oli Saksan maavoimien yhtymä toisessa maailmansodassa.


title: Saksan 18. armeija

text: Wehrkreis VI perusti armeijan marraskuussa 1939.


title: Saksan 18. armeija

text: Se osallistui 1940 operaatio Keltaisessa armeijaryhmä B:hen liitettynä Alankomaiden, Belgian ja Ranskan valtaukseen. Armeijan joukkoina olivat XXVI ja X armeijakunnat sekä 9. panssaridivisioonan, 208. ja 225. jalkaväkidivisioonat. Se siirrettiin Ranskan antauduttua pohjoiseen armeijaryhmään ryhmitettäessä joukkoja operaatio Barbarossaan. Armeija taisteli itärintaman pohjoisosissa Baltiassa.


title: Saksan 18. armeija

text: Neuvostoliiton 2. Baltian rintama aloitti 19. helmikuuta 1944 hyökkäyksen Holmin ympäristöön ryhmittynyttä Saksan 16. armeijaa vastaan. Neuvostoliiton 22. armeijan hyökkäys menestyi kuluttaen saksalaisten voimia. Saksan 16. ja 18. armeija joutuivat saarroksiin Kuurinmaalle Neuvostoliiton aloitettua kesähyökkäyksen 1944. Armeija oli piiritettynä sodan loppuun saakka, jolloin joukot antautuivat Neuvostoliitolle.


title: Saksan 18. armeija

text: Armeijankomentajina olivat:


title: ISAM

text: ISAM ("Invented Sounds Applied to Music") on elektronisen muusikin artisti Amon Tobinin seitsemäs ja toistaiseksi tuorein studioalbumi, joka julkaistiin keväällä 2011.


title: Myyrinpuhos

text: Myyrinpuhos on Vantaan Myyrmäessä, aivan Myyrmäen aseman vieressä sijaitseva 3-kerroksinen ostoskeskus, joka valmistui vuonna 1975. Ostoskeskuksen suunnitteli arkkitehti Eero Kostiainen.


title: Myyrinpuhos

text: Ostoskeskuksessa toimi sen alkuaikoina muun muassa Alko, elokuvateatteri, Osuuspankki, ravintola Toppari, Valintatalo ja yksityinen lääkäriasema. Ostoskeskus on säilynyt melko hyväkuntoisena ja se on arvioitu rakennushistoriallisesti kansainvälisesti tai valtakunnallisesti merkittäväksi, 1. arvoluokkaan kuuluvaksi kohteeksi.


title: Myyrinpuhos

text: Vuonna 2013 ostoskeskuksessa toimii esimerkiksi Myyrmäen apteekki, Myyrmäen näyttämö, ravintola Molly Malone's Toppari, R-kioski, Silmäasema, Terveystalo ja Vantaan yksityinen silmäsairaala.


title: Myyrinpuhos

text: Myyrinpuhoksen läheisyydestä löytyy kaksi sitä uudempaa ostoskeskusta: Isomyyri ja Myyrmanni.


title: Leo Robin

text: Leo Robin (6. huhtikuuta 1900 Pittsburgh – 29. joulukuuta 1984 Los Angeles) oli yhdysvaltalainen sanoittaja, joka tunnetaan erityisesti työstään säveltäjä Ralph Raingerin kanssa. Hän voitti parhaan laulun Oscar-palkinnon vuoden 1938 sanoituksellaan ”Thanks for the Memory”. Tunnettuihin Robinin sanoittamiin kappaleihin kuuluvat myös ”Blue Hawaii”, ”Easy Living” ja ”Diamonds Are a Girl’s Best Friend”. Robin valittiin Songwriters Hall of Fameen vuonna 1972.


title: Ralph Rainger

text: Ralph Rainger (7. lokakuuta 1901 New York – 23. lokakuuta 1942 Beverly Hills) oli yhdysvaltalainen populaarimusiikin säveltäjä, joka tunnetaan parhaiten työstään sanoittaja Leo Robinin kanssa. Hän voitti parhaan laulun Oscar-palkinnon vuonna 1938 säveltämällään kappaleella ”Thanks for the Memory”. Tunnettuihin Raingerin sävellyksiin kuuluvat myös ”Blue Hawaii”, ”Easy Living” ja ”Love in Bloom”. Rainger valittiin Songwriters Hall of Fameen vuonna 1970.Lähde: Suomen Äänitearkisto ry.


title: Harry Revel

text: Harry Revel (21. joulukuuta 1905 Lontoo – 3. marraskuuta 1958 New York) oli englantilainen populaarimusiikin säveltäjä. Hänet tunnetaan erityisesti sanoittaja Mack Gordonin kanssa 1930-luvulla tekemästään elokuvamusiikista.


title: Harry Revel

text: Revel opetteli pianonsoittoa lapsesta lähtien ja aloitti musiikkiuransa teini-ikäisenä. Hän sävelsi Lontoossa ja Berliinissä kevyttä populaari- ja teatterimusiikkia 1920-luvulla. Vuonna 1929 hän muutti Yhdysvaltoihin, jossa hän aloitti yhteistyön sanoittaja Mack Gordonin kanssa.


title: Harry Revel

text: Revel ja Gordon tekivät musiikin Broadway-näytelmään "Fast and Furious" (1930) ja sävelsivät joitakin kappaleita seuraavan vuoden "Ziegfeld Follies" -revyyhyn. Heidän vuonna 1932 julkaisemansa ”Underneath the Harlem Moon” tuli suosituksi standardiksi jazzmusiikissa ja sen ovat nauhoittaneet lukuisat artistit. Vuonna 1932 he muuttivat Yhdysvaltain länsirannikolle ja ryhtyivät tekemään musiikkia elokuviin.


title: Harry Revel

text: Vuosina 1933–1936 Revel ja Gordon työskentelivät Paramount Pictures -tuotantoyhtiön lauluntekijöinä. Heidän kirjoittamiaan hittejä olivat muun muassa ”Did You Ever See a Dream Walking” (1933), ”Stay as Sweet as You Are” (1934), ”Paris in the Spring” (1935) ja ”Goodnight My Love” (1936). 1930-luvun loppupuolella Revel ja Gordon tekivät musiikkia tuotantoyhtiö 20th Century Foxille.


title: Harry Revel

text: 1940-luvulla Gordon lyöttäytyi yhteen säveltäjä Harry Warrenin kanssa ja Revel työskenteli muiden sanoittajien kanssa. Revel oli kahdesti ehdolla parhaan laulun Oscarin saajaksi, kappaleilla ”There’s a Breeze on Lake Louise” (1942, san. Mort Greene) ja ”Remember Me to Carolina” (1944, san. Paul Francis Webster). Revel sävelsi uransa loppupuolella myös instrumentaalimusiikkia ja julkaisi musiikkia oman kustantamonsa kautta. Viimeisiin hänen säveltämiinsä hitteihin kuuluu Nat King Colen äänittämä kappale ”Jet” (1951).


title: Harry Revel

text: Harry Revel kuoli marraskuussa 1958 New Yorkissa. Hänet valittiin Songwriters Hall of Fameen vuonna 1970.


title: Fazer Liqueur Fills

text: Fazer Liqueur Fills on Fazerin alkoholilla täytetty suklaakonvehtimakeinen, jonka valmistus on aloitettu vuonna 1900. Vuonna 1986 sen nimi "Liköörikonvehti" muutettiin "Bartenderiksi", ja vuodesta 1996 nimi on ollut nykyinen Fazer Liqueur Fills.


title: Fazer Liqueur Fills

text: Tummalla suklaalla päällystetyn sokerikuoren sisällä on rommin, punssin, maraschinon tai Cherry Brandyn makuista likööriä.


title: Jääpallon Ruotsin 1.divisioonan kausi 1933

text: Jääpallon Ruotsin Division I:n kausi 1933 pelattiin leudon talven vuoksi poikkeuksellisesti neljässä lohkossa, joiden voittajat pelasivat välierät pääsystä loppuotteluun vuoden 1933 Ruotsin jääpallomestaruudesta. Muut joukkueet jatkoivat kahdessa putoamissarjassa, johon ne saivat mukaansa alkulohkoissa pelatut keskinäiset ottelutulokset muita putoamissarjaan joutuneita joukkueita vastaan.


text: 26.2. Tukholma


title: Cam Atkinson

text: Cameron Thomas ”Cam” Atkinson (s. 5. kesäkuuta 1989 Greenwich, Connecticut) on yhdysvaltalainen jääkiekkoilija, joka pelaa NHL-seura Columbus Blue Jacketsissa. Hän on pelipaikaltaan oikea laitahyökkääjä. Columbus varasi Atkinsonin kuudennen kierroksen seitsemäntenä pelaajana.


title: Cam Atkinson

text: Atkinson pelasi Boston College Eaglesin miesten jääkiekkojoukkueessa juniorivuosinaan. Columbus kirjoitti tulokassopimuksen Atkinsonin kanssa maaliskuussa 2011. Hän teki ensimmäisen NHL-maalinsa 10. lokakuuta 2011, vaikka pelasi koko kauden neljää peliä lukuun ottamatta Springfield Falconsissa. Atkinson sai ensimmäisen kypärätemppunsa NHL-urallaan Colorado Avalanchea vastaan 5. huhtikuuta 2012.


title: Thanks for the Memory

text: ”Thanks for the Memory” (vap. suom. "Kiitos muistosta") on Ralph Raingerin säveltämä ja Leo Robinin sanoittama musiikkikappale vuoden 1938 elokuvasta "The Big Broadcast of 1938". Sen lauloivat elokuvassa Bob Hope ja Shirley Ross. Kappaleesta tuli Bob Hopen tunnuslaulu, jota hän käytti monissa radio- ja televisio-ohjelmissaan sekä live-esityksissään.


title: Thanks for the Memory

text: ”Thanks for the Memory” palkittiin parhaan laulun Oscarilla. Vuonna 2004 American Film Institute valitsi sen listalleen sijalle 63.


title: Thanks for the Memory

text: Timo T. A. Mikkonen on äänittänyt kappaleen suomeksi nimellä ”Kiittää kai saan”.


title: Calabarzon

text: Calabarzon on yksi Filippiinien hallintoalueista. Alueen tunnus on IV-A ja se sijaitsee Luzonin saaren eteläosissa. Calabarzonin nimi on akronyymi alueen provinssien nimistä Cavite, Laguna, Batangas, Rizal, and Quezon. Hallintoalueen asukasluku on 12 609 803 (vuonna 2010) ja kokonaispinta-ala on 16 368 neliökilometriä.


title: Kapinkerttu

text: Kapinkerttu ("Euryptila subcinnamomea") on herttujen heimoon kuuluva varpuslintu.


title: Kapinkerttu

text: Kapinkerttua tavataan Namibiassa ja Etelä-Afrikassa. Sen on raportoitu olevan harvinainen tai paikallisesti melko yleinen. Sen kannankehitys on vakaa, ja laji on luokiteltu elinvoimaiseksi.


title: Metsäräätäli

text: Metsäräätäli ("Artisornis moreaui") on herttujen heimoon kuuluva uhanalainen varpuslintu.


title: Metsäräätäli

text: Metsäräätäliä tavataan kahdella eri alueella, ja populaatioiden välillä on 1 000 kilometriä. Nimialalajia tavataan Usambara-vuoriston itäosassa Tansaniassa ja alalajia "sousae" Mosambikin pohjoisosissa. Laji on luokiteltu äärimmäisen uhanalaiseksi, koska sen levinneisyysalue ja populaatio ovat hyvin pienet, ja koska se on vähenemässä elinympäristöjen tuhoutumisen vuoksi.


title: Tansanianräätäli

text: Tansanianräätäli ("Artisornis metopias") on herttujen heimoon kuuluva varpuslintu.


title: Tansanianräätäli

text: Tansanianräätäliä tavataan Mosambikissa ja Tansaniassa. Sen on kuvattu olevan paikallisesti yleinen, mutta sen kannankehitys on laskeva. Sen ei kuitenkaan uskota vielä olevan vaarassa, joten se on luokiteltu elinvoimaiseksi.


title: Valkokurkkupriinia

text: Valkokurkkupriinia ("Schistolais leucopogon") on herttujen heimoon kuuluva varpuslintu.


title: Valkokurkkupriinia

text: Valkokurkkupriiniaa tavataan Angolassa, Burundissa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa, Keniassa, Nigeriassa, Sudanissa, Etelä-Sudanissa, Tansaniassa, Ugandassa ja Sambiasa. Lajin kannankehitys on vakaa, ja se on luokiteltu elinvoimaiseksi.


title: Guineanpriinia

text: Guineanpriinia ("Schistolais leontica") on herttujen heimoon kuuluva varpuslintu.


title: Guineanpriinia

text: Guineanpriiniaa tavataan Norsunluurannikolla, Guineassa, Liberiassa ja Sierra Leonessa. Sen kannaksi arvioidaan 1 000–2 500 sukukypsää yksilöä. Guineanpriinia on luokiteltu erittäin uhanalaiseksi, koska sen esiintymät ovat hyvin paikallisia ja koska sen populaatio on pieni ja vähenemässä elinympäristöjen tuhoutumisen vuoksi.


title: Guineanpriinia

text: Guineanpriinia elää pensaikkoisten purojen varsilla, vuoristojen galleriametsissä, myrskyjen ja metsäpalojen häiritsemissä metsissä ja luonnontilaisten metsien reunoilla 700–1 600 metrin korkeudella merenpinnasta.


title: Vahvaa väkeä

text: Vahvaa väkeä on tutkija Merja Leppälahden kirjoittama vuonna 2012 ilmestynyt tietokirja, joka käsittelee suomalaisia uskomusolentoja fantasian näkökulmasta.


title: Vahvaa väkeä

text: Kustantajan sivut http://www.finnlectura.fi/uusia-tuotteita/283-vahvaa-vaekeae-kotimaisia-uskomus-ja-fantasiaolentoja-.html


title: Keijo Heikola

text: Keijo Kalevi Heikola (31. tammikuuta 1920 Turku – 10. marraskuuta 1988 Turku) oli suomalainen juristi. Hän oli Korkeimman oikeuden jäsen 1966–1972 ja Turun hovioikeuden presidentti 1972–1988.


title: Keijo Heikola

text: Heikola valmistui ylioppilaaksi 1938, suoritti ylemmän oikeustutkinnon 1946 Helsingin yliopistossa, sai varatuomarin arvon 1948 ja toimi Turun hovioikeuden ylimääräisenä viskaalina 1946–1950 ja viskaalina 1950–1959. Samaan aikaan hän oli Asianajotoimisto Jaakkola & Piintilän asianajaja 1947–1959. Kanneviskaalina hän toimi 1959–1960 ja hovioikeuden jäsenenä 1960–1966. Keijola oli tuomioita koskevien säännösten uudistamistoimikunnan puheenjohtaja vuosina 1964–1966 ja nuorisorikoskomitean puheenjohtaja 1967–1970. Hän oli myös Auraprint Oy:n hallituksen puheenjohtaja.


title: Merja Leppälahti

text: Merja Leppälahti (s. 1956) on turkulainen perinteen- ja kulttuurintutkija, tietokirjailija ja kriitikko. Hän on koulutukseltaan filosofian lisensiaatti (folkloristiikka, Turun yliopisto). Kriitikkona hänen erikoisalojaan ovat toisaalta tiede- ja tietokirjallisuus, toisaalta lasten ja nuorten kirjallisuus, erityisesti fantasia.


title: Riddick

text: Riddick on vuonna 2013 ensi-iltansa saanut yhdysvaltalainen tieteis-/toimintaelokuva. Se on jatko-osa elokuville "Pimeän uhka" ja "Riddickin aikakirja". Ohjauksesta vastaa edellisten osien tapaan David Twohy, käsikirjoituksen laativat David Twohy, Oliver Butcher ja Stephen Cornwell. Pääosaa näyttelee jälleen Vin Diesel.


title: Riddick

text: Pahamaineinen Riddick on jätetty kuolemaan auringon kärventämälle planeetalle, joka vaikuttaa olevan täysin eloton. Pian hän kuitenkin joutuu taistelemaan hengestään saalistavia avaruusolentoja vastaan. Viholliset ovat kuolettavampia kuin yksikään ihminen, jonka Riddick on koskaan kohdannut. Ainoa keino päästä pois planeetalta on hälyttää paikalle palkkionmetsästäjät, jotka laskeutuvat paikalle nopeasti löytääkseen saaliinsa.


title: Oppipoika (elokuva)

text: Oppipoika on Ulrika Bengtsin ohjaama elokuva. Elokuvassa näyttelevät muun muassa Erik Lönngren, Patrik Kumpulainen ja Amanda Ooms. Elokuvan on tuottanut Mats Långbacka. Elokuvan ensi-ilta oli 27. syyskuuta 2013.


title: Oppipoika (elokuva)

text: Elokuva sijoittuu vuoteen 1939. 13-vuotias poika saapuu Ahvenanmaalle Lågskärin saarelle oppimaan majakanvartijan työtä. Lajityypiltään se on psykologinen trilleri.


title: Oppipoika (elokuva)

text: "Oppipoika" valittiin Suomen ehdokkaaksi kilpailemaan parhaan vieraskielisen elokuvan Oscar-palkinnosta. Elokuva putosi jatkosta ensimmäisessä karsinnassa joulukuussa 2013.


title: Oppipoika (elokuva)

text: Marraskuussa 2013 elokuva voitti Rooman elokuvafestivaaleilla nuorille ja nuorille aikuisille suunnattujen elokuvien "Alice nella città" -kilpasarjan pääpalkinnon, jonka arvo oli 10 000 euroa.


title: Oppipoika (elokuva)

text: Kesällä 1939 ankara majakkamestari Hasselbond elää perheineen pienellä majakkasaarella. Hänen oppipojakseen lähetetään koulukodissa kasvanut 13-vuotias Karl, joka ystävystyy perheen samanikäisen pojan Gustafin kanssa. Isän mielestä tyhmästä Gustafista ei ole mihinkään, toisin kuin olisi ollut tämän varhaisteini-iässä kuolleesta isostaveljestä Elofista, josta oli tulossa merikapteeni.


title: Oppipoika (elokuva)

text: Hasselbond antaa Karlille muutaman viikon aikaa osoittaa kykynsä majakanvartijan tehtäviin, tai lähettäisi tämän pois seuraavalla yhteysaluksella. Karl osoittautuukin päteväksi, kun taas Hasselbondista paljastuu yhä julmempia piirteitä. Viime hetkellä hänen vaimonsa pelastaa perheen ja Karlin pahimmalta tragedialta.


title: Oppipoika (elokuva)

text: "Oppipoika" kuvattiin Lågskärin majakkasaarella Ahvenanmaalla kesällä 2011.


title: Colours in the Dark

text: Colours in the Dark on Tarja Turusen neljäs studioalbumi, joka julkaistiin 30. elokuuta 2013. Kappale "Never Enough" julkaistiin 31. toukokuuta 2013 videona sanoitusten kera. Albumi on saanut hyvän vastaanoton kansainvälisesti.


title: Colours in the Dark

text: Albumi nousi Suomen virallisen listan sijalle 5.


title: Isai Scheinberg

text: Isai Scheinberg (syntynyt 1946 tai 1947) on israelilais-kanadalainen PokerStars nettipokerihuoneen perustaja ja entinen omistaja. Kesäkuussa vuonna 2014 Amaya Gaming Group osti PokerStarsin sekä PokerStarsin omistaman sisarsivuston Full Tilt Pokerin 4,9 miljardilla dollarilla. Scheinberg on toiminut ennen IBM:n ohjelmoijana.


title: Leo Heikurainen

text: Leo Olavi Heikurainen (22. syyskuuta 1920 Alatornio – 26. huhtikuuta 1985 Bad Alexanderbad, Saksa) oli suomalainen metsätieteilijä ja Helsingin yliopiston suometsätieteen professori vuodesta 1958. Hän oli Suoman Akatemian tutkijaprofessori vuosina 1972 - 1976 ja tutki metsien ojitusta ja kuivatusta.


title: Leo Heikurainen

text: Alatornion Pirkkiöstä syntyisin oleva Leo Heikurainen kävi alaluokat Kemin lyseossa vuosina 1934-37 ja siirtyi sen jälkeen Tornion yhteislyseoon. Lukiovuosien koulukäynnin keskeytti Talvisota, jossa hän oli sdoan loppuvaiheessa Erillinen pataljoona 37:ssä. Sen jälkeen hän jatkoi lukio-opiskeluaan ja valmistui keväällä 1941 ylioppilaaksi. Sen jälkeen alkoi kausi Suomalaisessa Waffen-SS-vapaaehtoispataljoonassa, joka kesti kesästä 1941 kesään 1943. Suomeen palattuaan hän siirtyi Suomen armeijaan JP 3:een ja edelleen Er.P 13:een taistellen sodan loppuvaiheessa Karjalan kannaksella. Siellä hän haavoittui kesäkuussa 1944.


title: Leo Heikurainen

text: Syksyllä 1945 Heikurainen aloitti opintonsa Helsingin yliopistossa sekä metsätieteessä että kasvitieteessä. Sen jälkeen hän suoritti maatalous- ja metsätieteiden kandidaatin tutkinnon 1948; metsänhoitaja 1950 ja väitteli maatalous- ja metsätieteiden tohtoriksi 1954. Vuonna 1958 hänet nimitettiin Helsingin yliopiston suometsätieteen professoriksi, jota tehtävää hän hoiti kuolemaansa vuoteen 1985 asti. Suomen Akatemian tutkijaprofessori hän toimi 1972 - 1975.


title: Leo Heikurainen

text: Heikurainen toimi syntymäseutunsa Peräpohjolan perusteella Pohjois-Pohjalaisen Osakunnan inspehtorina 1959 - 1969. Asiantuntijuutensa mukaisesti hän toimi Suomen Metsätieteellisen Seuran puheenjohtajana 1961 - 1962, Suoseuran puheenjohtajana 1968 - 1970 ja Professoriliiton puheenjohtaja 1971 - 1973. Tieteenalan kansainvälisen järjestön International Peat Societyn varapresidenttinä hän toimi 1973 - 1980 ja edelleen presidenttinä 1980 - 1985. Suomalaisen Tiedeakatemian jäsenenä oli 1974.


title: Kalevi Heinilä

text: Kalevi Tuovi Mikael Heinilä (s. 16. helmikuuta 1924) on suomalainen liikuntatieteilijä ja suomalaisen liikuntatutkimuksen uranuurtaja. Hän oli Jyväskylän yliopiston liikuntapedagogiikan professori vuosina 1965–1972 ja liikuntasosiologian professori vuosina 1972–1987. Jyväskylän yliopiston vararehtori hän oli vuosina 1971–1974 ja rehtori vuosina 1977–1982. Häntä kunnioittamaan perustettiin vuonna 2008 Heinilän nimeä kantava rahasto lasten liikunnallisen leikkikulttuurin edistämiseksi.


title: Jooseppi Manninen

text: Jooseppi Manninen on suomalainen Suomussalmen Piispajärveltä kotoisin oleva kuvanveistäjä.


title: Kenneth Richmond

text: Kenneth Alan "Ken" Richmond (10. heinäkuuta 1926 Kensington – 3. elokuuta 2006 Christchurch) oli brittiläinen vapaapainija, kreikkalais-roomalaisen tyylin painija ja olympiamitalisti.


title: Kenneth Richmond

text: Yli 87 kilogramman painoluokassa kilpaillut Richmond saavutti vapaapainissa olympiapronssia Helsingissä 1952. Yhteensä Richmond kilpaili neljissä kesäolympialaisissa: Lontoossa 1948 hän oli kreikkalais-roomalaisen painin 87-kiloisten sarjassa viides, Helsingissä vapaapainin pronssilla, Melbournessa 1956 vapaapainissa neljäs ja Roomassa 1960 vapaapainissa yhdeksäs. Kansainyhteisön kisoista Richmond voitti vapaapainissa kultaa vuonna 1954 ja pronssia vuonna 1950.


title: Kenneth Richmond

text: Richmond kuoli sydäninfarktiin 3. elokuuta 2006 Christchurchissä Englannin etelärannikolla. Hän oli kuollessaan 80-vuotias.


title: Hasan Gemici

text: Hasan Gemici (15. kesäkuuta 1927 Giresun – 25. kesäkuuta 2001 İzmit) oli turkkilainen vapaapainija ja olympiavoittaja.


title: Hasan Gemici

text: 52 kilogramman painoluokassa kilpaillut Gemici voitti vapaapainissa olympiakultaa Helsingissä 1952.


title: One Drop -säätiö

text:
One Drop -säätiö, One Drop Foundation (alkup.) on hyväntekeväisyysjärjestö, jonka on perustanut vuonna 2007 Kanadan Montrealissa Cirque du Soleil'n omistaja-perustaja Guy Laliberté.
Säätiön tehtävä on pyrkiä tukemaan puhtaan veden saantia maailmanlaajuisesti ja lisät yksittäisten ihmisten ja yhteisöjen tietoisuutta köyhyydestä johtuvaa puutetta puhtaasta juomavedestä.


title: One Drop -säätiö

text: One Drop -säätiö ja World Series of Poker ovat järjestäneet kesästä 2012 alkaen hyväntekeväisyyspokeriturnauksia, joiden sisäänostosta on mennyt osa hyväntekeväisyyteen. Vuoden 2012 WSOP yhteyteen järjestetty The Big One for One Drop -pokeriturnaus tuotti yli 5 miljoonaa dollaria hyväntekeväisyyteen.


title: Miesten yleisluistelun maailmanmestaruuskilpailut 1913

text: Yleisluistelun maailmanmestaruudesta kilpailtiin Helsingin Pohjoissatamassa 1.-2. maaliskuuta 1913. Vain miehet kilpailivat. Mestaruuden voitti Norjan Oscar Mathisen, joka voitti kaksi matkaa kuten Venäjän Vasili Ippolitovkin. Loppupisteissä on huomioitu vain niiden sijoitukset, jotka luistelivat loppuun kaikki neljä matkaa. Kaikkiaan kilpailun aloitti 15 luistelijaa.


title: Tekstiili- ja vaatetusinsinöörikerho

text: Tekstiili- ja vaatetusinsinöörikerho (TVIK) oli Tampereen teknillisen yliopiston (TTY) tekstiilialan opiskelijoiden ammattiainekerho. Aiemmin kerho oli Tekstiili- ja vaatetusinsinöörikilta (TVIK), mutta menetti kilta-statuksensa 7.9.2011 yliopiston lakkautettua kuitu- ja tekstiilitekniikan koulutusohjelman, kuitumateriaalitekniikan laitoksen yhdistyessä materiaalitekniikan laitoksen kanssa. TVIKin toiminta loppui tekstiilipuolen opetuksen loppumisen mukana 2017.


title: Tekstiili- ja vaatetusinsinöörikerho

text: TVIK Alumnit ry perustettiin vuonna 2015. Yhdistys sai alkunsa TVIKin 60-vuotisjuhlissa tammikuussa 2015. TVIK Alumnit ry:n perustava kokous pidettiin saman vuoden huhtikuussa ja patentti- ja rekisterihallituksen hyväksyntä yhdistykselle saatiin elokuussa.


title: Tekstiili- ja vaatetusinsinöörikerho

text: TVIK Alumnit ry:n tarkoituksena on toimia yhdyssiteenä Teknillisessä korkeakoulussa, Tampereen teknillisessä korkeakoulussa ja/tai Tampereen teknillisessä yliopistossa tekstiilitekniikkaa opiskelleiden ja Tekstiili- ja vaatetusinsinöörikillan ja/tai kerhon (TVIK) toiminnassa mukana olleiden välillä, ylläpitää vuorovaikutusta yliopiston, nykyisten opiskelijoiden ja muiden alumnien kanssa, ja pitää yllä ”tvikkarihenkeä”.


title: Tekstiili- ja vaatetusinsinöörikerho

text: Tekstiili- ja vaatetusinsinöörikillan juuret ulottuvat Otaniemeen ja Koneinsinöörikiltaan (KIK). Tekstiilialan opiskelijat olivat aluksi osa koneinsinöörikiltaa, toimien tekstiilikerhona. Tekstiili-insinöörikilta (TIK) perustettiin 10.2.1955. Tekstiili- ja vaatetustekniikan opetus siirtyi vuosina 1974-77 Helsingistä Tampereelle.


title: Tekstiili- ja vaatetusinsinöörikerho

text: Killan nimi muuttui Tekstiili-ja vaatetusinsinöörikillaksi (TVIK) 7.4.1978, jolloin kaikki tekstiililaitoksen toiminta oli siirretty Tampereelle.Kerhon kotisivut internet archivessa


title: Tekstiili- ja vaatetusinsinöörikerho

text: TVIK Alumnit ry Facebookissa


title: Termokarsti

text: Termokarsti on ikiroudan sulamisesta syntyvä kumpuja ja painumia sieältävä yleensä soinen maanpinta. Termokarstissa on yleensä pyöreähköjä ikiroudan sulamisesta syntyviä järviä. Talik on ikiroudan sisässä maan alla oleva ympäri vuoden routaantumaton kohta.


title: Termokarsti

text: Jakutiassa termokarstiin suo- ja arokasvillisuutta sisältäviä painumia kutsutaan nimellä "alas".


title: Termokarsti

text: Termokarsti on yleistynyt viime aikoina, kun Siperian ikirouta sulaa.


title: Alas (ikirouta)

text: Alas () on maantieteessä yleensä Jakutiassa oleva ikiroudan sulamisesta ja jäätymisestä syntynyt laaja painuma. Alas syntyy ikiroudan sulamisesta syntyneen järven kuivuessa. Järvi kuivuu nopeasti, koska Jakutiassa on kuivaa ja vesi haihtuu melko kuumana kesänä nopeasti. Alasissa kasvaa monesti ruohoisia kasveja ja suokasvillisuutta, joskus metsää. Alaseja käytetään esimerkiksi hevosten laitumina.


title: Alas (ikirouta)

text: Monesti alasien ruohokasvillisuus on painumassa olevan järven ympäröimällä alueella. Keski-Jakutian alasien kasvillisuus ulottuu arosta suolaisen suoniityn kautta suokasvillisuuteen. Keski-Jakutian alaseista on tunnistettu ainakin 23 kasviyhdyskuntaa, joista syntyy sarja kuivasta kosteaan. Kuivimman pään kasvillisuus on aroa "Festuca lenensis" ja "Stipa krylovii", sarja kulkee suolasuoniityn läpi ("Hordeum brevisubulatum", "Puccinellia tenuiflora", "Alopecurus arundinaceus", "Calamagrostis langsdorffii", "Carex juncella") suoyhdyskuntaan "Scolochloa festucacea", "Glyceria triflora", "Scirpus lacustris" ja "Typha latifolia".


title: Alas (ikirouta)

text: Pohjois-Jakutian alasit ovat syntyneet aikana, jolloin seudulla oli 4–5 °C nykyistä lämpimämpi kesä.


title: Kissa-Kallu

text: Kissa-Kallu on vuonna 1989 paljastettu veistos Turun Hämeentien ja Vanhan Hämeentien risteyksessä sijaitsevassa pienessä puistikossa. Simo Heleniuksen tekemä punagraniittinen veistos esittää miestä säkki selässään ja maitokannu kädessään, kumartuneena jaloissaan kiehnäävän kissan puoleen.


title: Kissa-Kallu

text: Patsaan esikuvana oli Nummenpakalla 1900-luvun alkuvuosikymmeninä asunut omalaatuinen erakko Karl Georg Lemberg. 1980-luvulla syntyi ajatus pystyttää veistos Kissa-Kallun muistolle. Varat hankittiin Nummenpakanseuran järjestämällä keräyksellä. Turun kaupunki kustansi veistoksen perustustyöt ja sijoituspaikan kunnostuksen.


title: Kissa-Kallu

text: Kissa-Kallu asui Santakuopankadun varrella ja kävi joka päivä norottamassa maitoa Itäisen aseman tyhjistä maitotonkista ja keräämässä pois heitettyjä elintarvikkeita Uudenmaankadun kauppahallilta. Tarinan mukaan Kissa-Kallun ei koskaan nähty hymyilevän, paitsi äitinsä hautajaisissa. Kallu istui hevosrattailla ja hihitti: ”Mää ole ensmäist kertaa vosikan kyyris ja mul on niim piru hauskaa.”


title: Kissa-Kallu

text: Noin 800 metriä Hämeenkatua keskustaan päin sijaitsee toinen kansanihmistä ja hänen kissaansa kuvaava veistos, Viljo Mäkisen Kissa-Alli.


title: Liskokalat

text:
Liskokalat eli sisiliskokalat
(Synodontidae) on auloppikaloihin kuuluva heimo. Heimon lajeja tavataan kaikista lämpimistä valtameristä.


title: Liskokalat

text: Varhaisimmat liskokalojen heimoon kuuluvien lajien fossiilit on ajoitettu mioseenikaudelle. Heimo jaetaan 2 alaheimoon, 4 sukuun ja 57–70 lajiin. Aikaisemmin heimoon luettiin kuuluvaksi suku "Bathysaurus", joka sittemmin on erotettu omaksi heimokseen Bathysauridae. Kooltaan liskokalallajit voivat saavuttaa suurimmillaan 45–70 cm:n pituuden. Ruumiinrakenteeltaan ne ovat pitkänomaisia ja sylinterimäisiä, liskomaisia kaloja. Tyypillisiä piirteitä ovat suuri suu, jossa on useita pienikokoisia hampaita, lyhyehkö ja korkeahko selkäevä ja rasvaevä. Väritykseltään heimon lajit ovat tyypillisesti kirjavia. Ne voivat olla ruskeita, hopeanharmaita tai punaisia, punaisin, keltaisin, sinisin tai tummin laikuin tai täplin. "Harpadon"-suvun lajeilla ei ole suomuja. Toisin kuin useilla muilla auloppikaloilla, liskokaloilla on erilliset koiras- ja naarassukupuolet eivätkä ne ole hermafrodiitteja.


title: Liskokalat

text: Liskokalalajeja tavataan Atlantista, Intian valtamerestä ja Tyynestämerestä lämpimistä ja lauhkeista vesistä. Toisinaan "Harpadon"-suvun lajeja tavataan myös murtovesistä. Liskokalat elävät tyypillisesti matalissa rantavesissä ja syvimmillään noin 300 metrin syvyydessä meren pinnasta. Heimon kalat elävät lähellä hiekka- tai mutapohjia tai koralliriutoilla usein pareittain. Liskokalat ovat ahnaita peroja, jotka saalistavat pienempiä kaloja ja äyriäisiä. Etelä- ja Kaakkois-Aasiassa kalastetaan "Harpadon"-suvun lajeja ruokakaloiksi, mutta ne eivät ole taloudellisesti erityisen merkittäviä.


title: Iman Shumpert

text: Iman Asente Shumpert (s. 26. kesäkuuta 1990 Oak Park, Illinois) on yhdysvaltalainen koripalloilija, joka edustaa NBA-seura Sacramento Kingsiä.


title: Iman Shumpert

text: Shumpert arvioitiin high school -vuosinaan ikäluokkansa parhaiden lahjakkuuksien joukkoon ja hän edusti NCAA-koripallon I-divisioonassa Georgia Tech -yliopistoa kolme kautta vuosina 2008–2011. Viimeisellä NCAA-kaudellaan Shumpert oli Atlantic Coast Conferencen pallonriistotilaston ykkönen sekä joukkueensa paras piste-, levypallo- ja syöttötilastoissa. Shumpert vakuutti kykyjenetsijät ja osallistui , jossa New York Knicks varasi hänet ensimmäisellä kierroksen 17. varausvuorolla.


title: Iman Shumpert

text: Debyyttikaudellaan 2011–2012 Shumpert pelasi runkosarjassa 59 ottelua 66 mahdollisesta ja oli 35 ottelussa aloitusviisikossa. Shumpert valittiin n yhteydessä järjestettyyn donkkauskisaan, mutta hän joutui jättämään sen väliin polvivamman takia. Pudotuspelien ensimmäisen kierroksen ensimmäisessä ottelussa Shumpert teloi jälleen polvensa ja oli lähes kahdeksan kuukautta sivussa. Kauden päätteeksi Shumpert äänestettiin viidenneksi parhaaksi tulokkaaksi ja valittiin eseen. Shumpert oli myös ainoa tulokaspelaaja, joka sai ääniä a valittaessa.


title: Iman Shumpert

text: Kauden 2012–2013 Shumpert pääsi aloittamaan tammikuun puolivälissä polvivammastaan toivuttuaan ja vakiinnutti paikkansa New York Knicksin aloitusviisikossa.


title: Iman Shumpert

text: Vuonna 2016 Shumpert voitti Cleveland Cavaliersissa NBA:n mestaruuden. Helmikuussa 2018 hänet myytiin Sacramento Kingsiin.


title: Matilda (kylä)

text: Matilda () on Salon kaupungin Perniössä sijaitseva kylä, joka on pieni ruukkiyhdyskunta entisen rautaruukin ympäristössä. Matilda sijaitsee Halikonlahden itärannalla Teijon ja Strömman kanavan puolivälissä Teijon kansallispuiston länsipuolella. Vakituisia asukkaita kylässä on noin 100. Kesäisin väkimäärä kasvaa moninkertaiseksi eli asukkaita on noin 400.


title: Matilda (kylä)

text: Kylän nimi juontaa ruukin omistajan vuorineuvos Viktor Zebor Bremerin (1804–1869) toisen vaimon vapaherratar Ottiliana Mathilda Bremerin o.s. Rehbinder (1825–1900) toisesta etunimestä, jota hän pääasiassa käytti.


title: Matilda (kylä)

text: Reilun kilometrin päässä Matildan kylän merenrannasta on Matildanjärvi. Sen rannoille on tehty laaja patikointiverkosto pitkospuineen ja laavuineen. Järven rannalla sijaitsee myös Teijon kansallispuisto ja luontokeskus.


title: Matilda (kylä)

text: Useimmat kylän rakennukset ovat 1800-luvun loppupuolelta, mutta työväenasuntoja on rakennettu vielä vuonna 1917. Ruukinkartanon kaksikerroksinen päärakennus sijaitsee mäen korkeimmalla kohdalla. Kartanon siipirakennuksissa oli virkailijoiden asuntoja ja ympärillä useita talousrakennuksia.


title: Matilda (kylä)

text: Vanhojen rakennusten lomaan on rakennettu uusia asuinrakennuksia 1900–2000-lukujen vaihteessa. Mathildedalin ruukinkatujen varsilla on runsaasti puuistutuksia. Matildan puistotien sanotaan olevan Suomen pisin tammikuja.


title: Matilda (kylä)

text: Mathildedal on syntynyt Mathildedalin ruukin ympärille 1800-luvun puolivälistä alkaen.


title: Matilda (kylä)

text: Ruukin tuotantotoiminta loppui 1970-luvun lopulla ja kylän elinvoima alkoi hiipua. Vuonna 2003 kyläalue siirtyi uusille omistajille, joiden tavoitteena on säilyttää vanha kulttuurimiljöö ja herättää se eloon matkailuelinkeinoa ja vapaa-ajan palveluja kehittämällä.


title: Matilda (kylä)

text: Vuonna 2004 perustetun Mathildedalin kulttuuriyhdistyksen tarkoituksena on edistää alueen kulttuuritoimintaa ja vaalia alueen kulttuurimaisemaa ja rakennusperintöä. Yhdistys järjestää teatteriesityksiä ja muita kulttuuritilaisuuksia, kesäkursseja, taidenäyttelyitä, konsertteja, kyläjuhlia ja markkinoita. Se toimii yhteistyössä muiden Salon alueen kulttuuri- ja taideyhdistysten kanssa.


title: Matilda (kylä)

text: Matildan kylä oli vuonna 2017 Salon suosituin matkailukohde noin 120 000 kävijällään. Toiseksi tuli läheinen Teijon kansallispuisto 80 000 kävijällä. Ruukin rakennuksissa toimivat muun muassa kyläravintola Terho, ravintola Ruukin Krouvi, Kahvila Kyläkonttori, Kyläpanimo ja Kyläleipuri sekä alpakanvillaan erikoistunut Ruukin kehräämö ja puoti.


title: Matilda (kylä)

text: Matildassa sijaitsee muun muassa Metsähallituksen luontokeskus ja vierasvenesatama palveluineen. Kylässä toimii myös Hotel Mathildedal ja oma kyläpanimo.


title: Matilda (kylä)

text: Alueella toimii myös Teijon Alueen Kyläyhdistys ry, joka järjestää tapahtumia ja toimintaa.


title: Matilda (kylä)

text: Mathildedalin työväentalo eli Matilda-talo on Mathildedalin työväenyhdistyksen ylläpitämä seurantalo.


title: Luettelo suomalaista elokuvaa käsittelevistä kirjoista

text: Tässä luettelossa on suomalaista elokuvaa käsitteleviä kirjoja.


title: Blochin laki

text: Blochin laki on havaintopsykologiaan liittyvä psykofysiikan lainalaisuus, jonka mukaan vakiokokoisen ja kriittistä aikaa lyhyemmän valonvälähdyksen havaintokynnys on kääntäen verrannollinen ajan ja valon intensiteetin tuloon . Toisin sanoen, jos fotonien määrä pidetään vakiona, ärsykkeen kirkkauden tai esitysajan muuttaminen ei lyhyellä esitysajalla vaikuta havaintokokemukseen. Kriittistä aikaa pidemmillä valonvälähdyksillä havaintokokemus vaihtelee lineaarisesti valon intensiteetin funktiona, eli esitysaika ei enää vaikuta havaittuun kirkkauteen.


title: Blochin laki

text: Ajatus lyhyiden valonvälähdysten biologisesta vaikutuksesta on johdettavissa Bunseniin ja Roscoeen (1855), jotka havaitsivat että fotokemiallisen reaktion voimakkuus oli suoraan verrannollinen fotonien määrään. Bloch (1885) sovelsi Bunsen-Roscoe-lakia näköaistin toimintaan ja tämä lainalaisuus on nimetty Blochin laiksi. Kriittisestä ajasta, jota lyhyemmillä ajoilla lainalaisuus toimii, on erilaisia tuloksia, jotka vaihtelevat 64 millisekunnista sataan millisekuntiin .


title: Blochin laki

text: Blochin lakia on viime vuosina kritisoitu. Greenen ja Ogdenin kokeessa (2013) osoitettiin, että alle yhden millisekunnin esitysajoilla kuvioiden tunnistukseen tarvittavien fotonien määrä ei ole vakio vaan pienenee esitysajan lyhetessä. Heidän mukaansa erot aikaisempiin tuloksiin johtuvat paremmasta valonvälähdysten esitysteknologiasta. Aikaisemmat kokeet on tehty laitteilla, joissa esitysajan kontrolli perustuu mekaaniseen sulkijaan, mikä on saattanut tehdä ajoituksista epätarkkoja. Lisäksi valonvälähdyksinä on käytetty valkoista valoa, minkä vuoksi sekä verkkokalvon tappi- että sauvasolut ovat aktivoituneet, mikä voi olla ongelmallista, koska tappi- ja sauvasolujen ajalliset toimintaperiaatteet ovat erilaisia. Greenen ja Ogdenin kokeet toteutettiin ledimatrisiilla, jossa käytettiin punaisia ledejä (630 nm), mikä tekee koetuloksista luotettavampia, koska vain tappisolut aktivoituvat.


title: Suomen paras olut

text: Suomen paras olut -kilpailu on järjestetty vuodesta 2011 lähtien. Kilpailussa palkitaan parhaat suomalaiset oluet. Kilpailun järjestyspaikka on ollut Lahdessa ja Helsingissä. Kilpailu on avoin kaikille kaupallisten panimoiden kotimaassa valmistetuille oluille, jotka ovat säännöllisessä anniskelu- tai vähittäismyynnissä. Tuomaristossa kilpailussa on sekä ammattilaisia että harrastelijoita. Kilpailun järjestämisestä vastaa Panimo- ja virvoitusjuomateollisuusliiton ja Pienpanimoliiton perustama Suomalainen Olut Ry.


title: Suomen paras olut

text: Ensimmäisen kerran kilpailu järjestettiin vuonna 2011 Lahdessa 30.9 sadonkorjuutapahtumassa. Kilpailuun osallistui 99 olutta 17 eri panimolta. Seuraavana vuonna tapahtuma pidettiin Herkkujen Suomi – Syystober -tapahtumassa Helsingin Rautatietorilla. Kilpailuun osallistui 128 olutta 18 eri panimolta. Vuonna 2013 kilpailu pidettiin samassa tapahtumassa. Oluita kilpailuun osallistui 146 21 eri panimolta. Vuonna 2014 kilpailu pidettiin jälleen Syystober-tapahtumassa, jollon kilpailuun osallistui 131 olutta 20 eri panimolta.


title: Suomen paras olut

text: Vuonna 2015 tapahtuma siirtyi Suuret Oluet - Pienet Panimot tapahtumassa Helsingin Rautatietorilla. Kilpailuun osallistui 22 eri panimolta 176 olutta. 2016 kilpailuun osallistui 30 panimoa, joilta oluita oli arvioitavana 178. Seuraavana vuonna 2017 osallistujien määrä oli kasvanut 38 panimoon, joilta oluita oli tällä kertaa arvioitavana 212. Tänä vuonna kisan tuomaristossa oli ensimmäistä kertaa ulkomaalaisia tuomareita. Tuomaristossa oli erilaisia olutasiantuntijoita Alankomaista, Yhdysvalloista, Saksasta ja Brasiliasta.


title: Jalkapallon Suomensarjan kausi 1961

text: Jalkapallon Suomensarjan kausi 1961 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat Mestaruussarjaan kaudeksi 1962.


title: Jalkapallon Suomensarjan kausi 1961

text: VPS ja KPT pelasivat uusinnan noususta mestaruussarjaan, jonka VPS voitti 3–0.


title: Laiho Trio

text:
Laiho Trio oli kolmen harmonikan yhtye, jonka muodosti kolme veljestä: Altti U. Laiho (1939 Pori – 2017 Ulvila), Veikko O. Laiho (s. 1942) ja Pentti K. Laiho (s. 1944). Veljekset ovat syntyneet Porissa. Kansainvälisten asiantuntijoiden mukaan trio oli kokoonpanoltaan, ohjelmistoltaan ja virtuositeetiltaan ainoa laatuaan maailmassa. Yhtyeen ohjelmisto koostui suurista orkesteriteoksista, jotka sovitettiin tilaustyönä varta vasten heidän trioansa varten. Vaikka veljekset ovat kotoisin Suomesta, niin varsinaisen uransa he loivat Yhdysvalloissa, jossa myös asuivat pitkään.
Veljekset olivat pääasiassa itseoppineita taiteilijoita ja kehittivät oman soittotekniikkansa ja orkestraalisen tyylinsä ja perustivat tämän ainutlaatuisen sinfoniayhtyeen vuonna 1960. Ohjelmistoa ei ollut tällaiselle yhtyeelle saatavana, joten se piti kokonaan tehdä tilaustyönä. Pääasiassa näitä transkriptioita orkesteriteoksista tekivät heille kapellimestari George de Godzinsky ja ranskalainen säveltäjä, professori Tony Chiapparin. Myöhemmin veljekset itse tekivät transkriptioita triolleen. Trion ohjelmistoon kuului mm. Beethovenin Sinfonia Nro. 5, Coriolanus ja Egmont alkusoitot, Mozartin Sinfonia Nro. 40, Sibeliuksen Finlandia ja Karelia-sarja, Tchaikovskyn musiikkia Joutsenlammesta, Sarasaten Zigeunerweisen, Saint-Saensin Introduction ja Rondo Capriccioso, Paganinin Moto Perpetuo ja Le Streghe, von Suppén Kevyt Ratsuväki-alkusoitto, Johann Straussin Lepakko-alkusoitto ym. Suomessa yhtye tuli tunnetuksi kymmenistä radio-ohjelmista, joita veljekset tekivät Yleisradiolle Helsinkiin vuosina 1960 - 1974.